text: მეფეები » Страница 28 » DataLife Engine Демонстрационный сайт » მთავარი » ფესვები » მეფეები » Страница 28 გიორგი ლეონიძე – თამარ! - Giorgi Leonidze - Tamar! ავტორი: admin ვისგან 4-04-2011, 19:46 | კატეგორია: მთავარი / ფესვები / მეფეები გიორგი ლეონიძე – დიდ თამარს - Giorgi Leonidze - Did Tamars ავტორი: admin ვისგან 4-04-2011, 19:45 | კატეგორია: მთავარი / ფესვები / მეფეები გიორგი ლეონიძე – დიდ თამარს - Giorgi Leonidze - Did Tamars დიდ თამარს შენ მოათენე პირის ნათელით, რაც ქართლს წყვდიადი დაებურუსა, შენ ერთს გიგონებს შენი სამშობლო დედას მშვენიერს, შუბლ-ასპიროზსა. თამარის შუქზე კაცი პურს სჭამდა, გვიამბობს ხალხი – შენი მკობელი, შენ სამშობლოს გულს გადაეფინე, როგორც ყვავილი დაუჭკნობელი. როგორც არ არის ორი მზე ცაში, ისე ერთი ხარ ქართლში თამარი, ისე ერთია რუსთველის გული, შენის ნათელით ნათამამარი. შენ გაჰკარ ელვა მისი სულისა, დღეს რომ მსოფლიო გადაანათა, რაც გულს ენთება, რაც ეღმერთება, უფრო ბრწყინვალებს თანისთანადა. ზღვიდან ზღვათამდი ზღვართა დამდებო, სამშობლოს მახვილს სხივად მოება, - შენი ღიმილი, შენი ლეჩაქის წმინდა ნაჩრდილის უმანკოება. მკერდზე შეიტკბე დღესაც შვილები, სამშობლოსათვის მწარე ჭრილობით, რადგან არ გიყვარს, არც გყვარებია მონის სიცოცხლე შიშმორჩილობით. არ ცვდება ხმალი საქართველოსი, ვით შენი შუქი არ გაცივდება, და შენი ლამაზ ხელით ნარწევი, ბრწყინავს აკვანი - ქართლის დიდება! კობა ჭუმბურიძე – "თამარ მეფის პორტრეტის შექმნის ისტორია" - Koba Chumburidze - Tamar mefis portretis shekmnis istoria ავტორი: admin ვისგან 4-04-2011, 19:43 | კატეგორია: მთავარი / ფესვები / მეფეები კობა ჭუმბურიძე – "თამარ მეფის პორტრეტის შექმნის ისტორია" - Koba Chumburidze - Tamar mefis portretis shekmnis istoria ძმანო, ჩემნო, ყოვლად ნუ შეძრწუნდებიან გულნი თქვენნი სიმრავლისა მათისათვის და სიმცირითა თქვენისა, რამეთუ ღმერთი ჩვენს თანა არს". გრიგოლ რობაქიძე: "თამარ" - Grigol Robakidze: "Tamar" ავტორი: admin ვისგან 4-04-2011, 19:41 | კატეგორია: მთავარი / ფესვები / მეფეები გრიგოლ რობაქიძე: "თამარ" - Grigol Robakidze: "Tamar" საქართველოს ისტორიაში დიდი თამარ ლეგენდარული ფენომენია უცილოდ – არა იმ აზრით, თითქოს იგი ოცნებით იყო შექმნილი, არამედ იმ ფიქრით, რომ მისი სინამდვილე უმძაფრესი იყო ფრიად. ჩვენს ისტორიაში არ მოიპოვება მეორე ისტორიული პირი, რომელიც თავის დამტკიცებაში პიროვნულ სინამდვილეს გასცილებოდეს და ერის ისტორიულ ათვისებაში ქცეულიყოს ცოცხალ ლეგენდად. დიდი იყო დავით აღმაშენებელი და იყო მნიშვნელოვანი გიორგი მესამე: საქართველოს თამარის დროს განდიდება, ისტორიკოსის ივ. ჯავახიშვილის აზრით, მათი სამხედრო მოქმედების ნაყოფი უფრო იყო, ვიდრე თვითონ თამარის პირადი ღვაწლი, – მაგრამ მიუხედავად ამისა, ქართველი ერის ისტორიულ შეცნობაში თამარის გვერდით ისინი დაჩრდილულნი გამოდიან შესამჩნევად. საქართველოს მკერდს ახლაც ახსოვს სიყვარულით ჩარჭობილი და მრისხანებით გადამტვრეული ხმალი გიორგი სააკაძისა, – და მაინც პიროვნება მისი ლეგენდად არ გადაშლილა. დიდია რუსთველის გენია: მზით მოკვეთილ სიტყვაში განასხეულა მან საქართველოს ქმედითი სული, – ხოლო "მითი" მისი პიროვნების არ ჩამოსხმულა სავსებით. საქართველოს ცოცხალი ლეგენდა თამარია მხოლოდ. გადაავლეთ თვალი საქართველოს ისტორიას: ყველგან, საცა კი ინაკვთება სახსარი საქართველოს ისტორიის, რომელიმე ხაზტეხილი ეპოქათა მდინარების, ყვავილობს ყველგან სურნელოვანი სახელი თამარის. მიზეზი? – დიდი თამარ სათუთი ნერვია, საქართველოს სულის: აი პასუხი: – მრავალგზის დასტეხია სასტიკი ბედი საქართველოს ჯეჯილად აყრილ ტანს, მაგრამ მისი დაფერფლილი სხეულიდან ახეთქილა კიდევ ახალი ყანა, საქართველოს სულის მხურვალე სუნთქვით აბიბინებული. და თუ ძველი ეგვიპტელი (პლატოს თხრობით) ქვაზე ასახული ჰიეროგლიფით სცნობდა ატლანტიდის თავგადასავალს და ფესვგამდგარი ხსოვნით გასულ საუკუნეებს და დაღუპულ ხალხებს უახლოვდება, – აქ, საქართველოში თამარის საოცარი სახელით მთელდებოდა გაწყვეტილი ზოლი ერის სხეულის. დიახ: თამარი სახელი ჰიეროგლიფია ნამდვილი, – ხოლო არა ქვაზე აკვეთილი, არამედ სულის ნერვით ახაზული; ჰიეროგლიფი – ნერვი, რომლის სათუთი ცახცახი აცოცხლებს გადასულს ჟამთა და განცდათა. რომელიმე რჩეული ქართველი ამ ჰიეროგლიფის გამოცნობით (და მაშასადამე, თანაზიარებით) რომელიმე საუკუნის ქართველის გულის ფართქალს ჰგრძნობდა (და გრძნობს დღესაც). და ერთი-მეორე უხილავად გადართული, ქართველები ამ უცნაური სახელით ჰქმნიდნენ საქართველოს ისტორიის მთლიან ცხოვრებას. "როცა ბავშვი მოკვეთილია დედას, როგორც ნაყოფი ხეს (გვამცნობს ერთი მგოსანი) განვითარებული ადამიანი ემსგავსება ახალს ლანდს, მსუბუქ სტუმარს ჰაიდისას, რომელმაც ეს არის დალია ჩქერნი ლეტის, წყალნი დავიწყებისა", მაგრამ – განვაგრძოთ თქმა: განვითარებული ადამიანი, ჩასძირავს რა თავის თავს ყოფის ოკეანეში, იგრძნობს უთუოდ წინაყოფას თავისას "სხვაში" და "სხვებში". ეს არის წინა – მარადი ხსოვნა (მნემოსინა პლატოსი), რომელიც როგორც წყარო – დედა წარმოშობს ცხრა მუზას, ცხრა ნაკადულს; ამ ხსოვნაში იმალება ყოველი შეუცნობელი... ან კიდევ: რომელიმე დიდი ხე აიყრის მრავალს ფშანს; ყოველი ფშანი იმა ხის შვილია; და აი: მოსთხარეს რომელიმე ფშანი და გადარგეს იგი სხვაგან, რა დაემართვის? იგი გაიზრდება თავის-თავად; და ამასთანავე: სადღაც შორს – შორს მისი ფესვები იგრძნობენ მოწყვეტილობას და დაინაღვლებენ მშობლისათვის. ეს ნაღველი უცილო სახეა წინა – მარადი ხსოვნის. და ასე ყველგან მსოფლიო სხეულთა ნამდვილი განცდა რომელიმე მისი ნაწილის განცდაა მთელი სხეულის. ტყუილად კი არ გალობს ინდოეთის მგოსანი რაბინდრანათ თაბორი: შეყვარებულს მოუკვდა სატრფო; დაეძებს მას ყველგან. ძებნაში მიადგება იგი უზენაესის ბჭეს და მიჰმართავს: შენ ხარ სათავე და ბოლო ყოვლისა; და შენთან მოესვენებოდა იგი უთუოდ ვისაც მე დავეძებ: ჰოი, ჩამძრე უფალო მსოფლიოს ყოველ-შემცველობის ოკეანეში, რომ იქ ვიგრძნო ერთხელაც არის ნაზი – ხელშეხება მისი... დიაღ, მართალია თაბორი. სატრფოც ხომ ტალღაა ნამდვილი, – და შეერთვის ოდეს ოკეანეს შეყვარებული, იგი უთუოდ იგრძნობს მრავალს ტალღებში დაკარგული ტალღის სათუთს კოცნას, ასეთია საიდუმლო მსოფლიო ცნაურების. არ არის საკვირველი, თუ სახელი თამარის ამ საიდუმლოთია მოცული: ქართველი მისი სახელით ეზიარების საქართველოს სხეულს მის ისტორიულს დენაში. თავისთავად ცხადია: საგულისხმოა ჩემთვის თამარ არა როგორც წმინდა – ისტორიული პიროვნება, არამედ როგორც ესთეტიური ფენომენი. ხოლო "ისტორია" აქ "მასალად" უნდა გამოვიდეს. აი რამოდენიმე ხაზიც. რუმის სულთანი რუქნადინი კარის აღების შემდეგ თამარს ასეთს ბარათს უგზავნის: "აწ მე წარმომივლენია ყოველი მხედრობა ჩემი (და) აღვხოცო ყოველი მამაკაცი მაგა ქვეყნისა და ცოცხალი იგი ოდენ დარჩეს, რომელი წინა მომეგებოს, თაყუანი სცეს ჩადრსა ჩემსა... ჯუარი წინაშე ჩემსა დალეწოს და მაჰმადი აღიაროს"... ამ უკმეხი წერილის პასუხად თამარ წერს რუქნადინს: "ძალს ღმერთისა ყოვლისა მპყრობელისა მინდობილმან, მარადის ქალწულისა მარიამისა სასოებით მოსავმან და პატიოსნისა ჯვარისა მვედრებელმან წავიკითხე ღმერთისა განმრისხებელი წიგნი შენი რუქნადინო და ვცან სიცთუენნი შენნი, რამე თუ ბჭე ღმერთი იყო! შენ ოქროსა მევირეთა სიმრავლისად მინდობილხარ, ხოლო მე არცა სიმდიდრესა და არცა ძალთა სპათა ჩემთასა, არამედ ძალსა ღმრთისა ყოველისა მპყრობელისა და ჯუარის წმიდისა, რომელი შენ ჰგმე!... აწ წარმომივლენია ყოველი მხედრობა ჩემი წინად მოგებებად შენდა..." საოცარია რუქნადინის უკმეხობას თამარი ასე მშვიდი სიბრძნით მიუგებს: იგი არ მიენდობა არც ფულს და არცა ხმალსა: მისი სანდო ღვთაებაა მხოლოდ მისი ლოცვის საგანი მარადი ქალწული მარიამ. ამ პასუხში ერთი ხაზმოჭრით ასახულია სრულებით თამარის ნათელი პროფილი. თამარ გრძნობს თავის ბუნებითს ძალასაც, მაგრამ მისი ლმობიერი და სათნო ბუნება არ აჰყვება აღტაცებულს თავმოყვარეობას. ამას თამარის ისტორიკოსიც ამოწმებს: "ვერ შეიტყუა საშუალებამან ამის საწუთროისმან, არცა მეფობამან გვირგვინისამან და სკიპტრამან, არცა ქვათა პატიოსანთა უხვად ქონებამან, არცა სპათა სიმრავლემან და ესოდენ სიმხნემან"... თამარ მდიდარი იყო ყოვლად, მაგრამ ისტორიკოსის სიტყვით "არ მიდრკა, ვერცა წარიპარა სიმდიდრემან"... გიორგი მესამის დროს განწესდა სიკვდილით დასჯა მეკობრეთა და ავაზაკთა, – თამარ კი, მისი ქალიშვილი, "მშვიდი მშვიდობისა მყოფელი იყო"; მეფობის ხანაში "არცა თუ ტანჯვანაგი უბრძანა ვისადმს დაკვრად". თუ ვინმეს მიესაჯებოდა კანონით სიკვდილი ან ასოთამოღება თამარ არ დაამტკიცებდა სასამართლოს განაჩენს და ამ გზით ნელინელ სპობდა სასტიკ სასჯელსა. მრავალი მხარეა საგულისხმო თამარის პიროვნებაში, მაგრამ მათ შორის არის ერთი მხარე, რომელიც ნამდვილს ჯადოს აცხადებს თამარის ქცევაში. ისტორიკოსის სიტყვით, თამარმა იცოდა "კაცთა უნებლობასა შინა უნებლად და მშვიდობით დააჭირვა (და) მოწურთა კაცთა ქედფიცხელობისა და გონებაურჩობისა". საქართველოს ისტორიის პირველყოფილ ცოდოს სწორედ ეს "ქედფიცხელობა" და "გონება ურჩობა" შეადგენს, – სწორედ აქედან წარმომდგარი უნდობლობა და შუღლი ღუპავდა ისტორიულად საქართველოს, – და თუ თამარის პიროვნება "კაცთა უნდობლობას" "უვნებლად და მშვიდად იჭერდა", თუ კი იგი ჯადო – გავლენით სპობდა "ქედფიცხელობასა" და "გონებაურჩობას", საკვირველი აღრაა მაშინ თუ რათ იქცა საქართველო თამარის დროს მთლიან სხეულად, საცა მისი შემადგენელი წევრები ერთი მეორეს კი არ ეცილებიან პირადი სიცოცხლისათვის, არამედ ერთი-მეორეს შერთულნი, ჰქმნიან ერთი მთელის ცხოვრებას. მართალს იტყვის ისტორიკოსი ივ. ჯავახიშვილი: "თამარის მეფობის პირველ ხანაში რამდენიმე მეტად სახიფათო მოძრაობა და განდგომა იყო და ყოველთვის თამარმა თავის თავის წინდახედულობით და ფრთხილის მოქმედებით განსაცდელს კეთილად სძლია და საქართველოში მშვიდობიანობა დაამყარა". და მოწმობს ხომ ამ მოვლენას სავსებით ლაშა-გიორგის დროის მემატიანე: თამარმა "სამეფო განუხეთქლად დაიცვა, ყოველივე შეიტკბნა და იყო მშვიდობა ყოველთათვის". ძლიერია ფრიად თამარ თავისი გადმოუცემელი და "გადაუთარგმნელი" ძალით. არსებობს პირადი ძალა, რომელიც უშუალოდ მოქმედობს: მას არ სჭირდება არც მაგარი სიტყვა, არც ლაამზი სახე, არც მათრობელი მუსიკა: იგი თავის თავადია და მოქმედობს თავისთავად. თამარის პიროვნება სწორედ უშრეტი ნაკადულია ამ უშუალო ჯადოსნური ძალის. თამარზე შეიძლება ითქვას იმგვარი სიტყვა, რომელიც ქრისტეს შესახებ წარმოთქვა ოსკარ უაილდმა რედინგის ციხეში: "სასწაულნი მისნი ისეთივე მშვენიერია ჩემთვის, ვით გაზაფხულის მოახლოება, და ისეთივე ბუნებითი... და მე სრულიად არ მიძნელდება ვიწამო, რომ მისი პიროვნების მხიბლაობა ისე ძლიერი იყო, რომ მარტოდ-მარტო მის თანაყოფას შეეძლო მშვიდობა დაესადგურებინა ტანჯულს სულში, და რომ ადამიანნი, რომელნიც შეეხებოდნენ მის ტანსაცმელს ან მის ხელებს, ივიწყებდნენ თავიანთ მწუხარებას; ანდა: როცა იგი გაივლიდა ცხოვრების დიდი გზის გვერდით, ადამიანი, რომელთათვის დახშული იყო საიდუმლო სიცოცხლისა, უეცრად დაინახავდნენ მას, და სხვები, რომელთა სმენა ყრუ იყო ყოველი ხმის მიმართ, ახლა პირველად ისმენდნენ სიყვარულის ხმას და ცნობდნენ მას "ისეთივე ტკბილხმოვნად, როგორიცაა ლირა აპოლლოისა"; ანდა: წამხდარნი ვნებანნი ჰქრებოდნენ მის მოახლოების ჟამს, და ადამიანნი, რომელთა გახუნებულ აზრს მოკლებული სიცოცხლე მხოლოდ სიკვდილის ჩვენებას წარმოადგენდა, – თითქო დგებოდნენ საფლავიდან, როცა იგი მოუწოდებდა მათ; ანდა: როცა ქადაგობდა სერის დაქანებაზე, ბრბო ივიწყებდა თავისს შიმშილსა და წყურვილს, – და მის მეგობრებს, რომელნიც უსმენდნენ მას სუფრაზე დამსხდარნი, ტლანქი საჭმელი რჩეულად ეჩვენებოდათ, და წყალი – ლამაზ ღვინოდ, – და მთელი სახლი ივსებოდა მათთვის ნარდის სიტკბო-სურნელებითა"... ასე ლაპარაკობს ოსკარ უაილდი ქრისტეს შესახებ... ესევე შეგვიძლია მოვაფრქვიოთ თამარის სხივოსან სახეს, – რადგან ღვთიურობა, რომელსაც ასხეულებდა დიდი ნაზარეველი, რამოდენიმედ მაინც სჩქეფდა თამარის ქალწულ ბუნებაში. დიახ: თამარ ქალწული იყო ბუნებით და მთელი მისი არსი ნათელ ჭურჭელს წარმოადგენდა ღვთიურობის ნაკადისათვის, – და ავსილი იმა ნაკადით, თამარი თავისს სიცოცხლით ასხეულებდა მარადი ქალწულობის იდეას. იდეა მარადის ქალწულობისა – აი დიადი მოვლენა, რომელიც ჯერ კიდევ ჰელლინელთა მზეგრძელმა გენიამ გადმოგვიშალა წინ... ვაჟი ვერ წვდება ქალის ბუნებას სავსებით: მას უყვარს ქალში მხოლოდ ლამაზი მოჩვენება, მაიის ზეწარში გახვეული: და ამისათვის, რაც უნდა ავხორცი იყოს ქალი, იგი არსებითად უვნებელი რჩება მაინც; აი ძველ ბერძენთა ინტიუცია; ამას შესანიშნავად ამოწმებს არტემიდას კულტი და საიდუმლო წარწერა, აკვეთილი საისის ქალღმერთის, სამოსელში გახვეულის საფეხურზე: "მე ვარ რაცა ვარ, რაც იყო და რაც იქნება, და არც მომაკვდავს, და არცა ღმერთს არ აუხდია ჩემი სახურავი". საისის ქალღმერთი იგივე ეგვიპტის ნეიფია, რომელიც მზეჭაბუკისაგან ელის დატყვევებას, ასეთია იდუმალი სწავლა ძველთა... და თუ ამ სახისაა საერთოდ ქალის ბუნება, – მით უმეტეს უნდა ყოფილიყო ასეთი დიდი თამარის დიდი ბუნება. და მართლაც: გიორგი რუსი, როგორც ქმარი, მისთვის სრულიად არ არსებობდა; დავით სოსლანი, როგორც არათანასწორი ვაჟი, ასეთივე შემთხვევითი იყო მისთვის; და თავიდათავი: ერის რწმენა, რომლის ცნაურებით თამარის ქალობას ქალწულობა აცისკროვნებდა ყოველთვის... და თვითონ რუსთაველის ქნარი განა ამ ქალური ქალწულობით არ არის აჟღერებული?! პლატონური სიყვარული რა საკვირველია ეროტიულია უმძაფრესად, – ასეთს სიყვარულს ახმაურებდა რუსთაველი მზით ნაკვეთ სიტყვებში, – მაგრამ ნუ დაივიწყებთ ამ სიყვარულის ეროტიზმი მხოლოდ მზეჭაბუკის მზიურობისთვისაა ატეხილი და მკერდგადაშლილი. ეს უარის-ყოფა კი არ არის მარადის ქალწულობისა, არამედ ნაღვლიანი ვნებაა უკანასკნელის... დიახ: დიდი თამარ ქალწული იყო ბუნებით და მთელი თავისი სიცოცხლით ამ ქალწულობას ყვავილოვან ჩქერად ანაკადულებდა: ...ეს არის ძალა მისი პიროვნების, ეს არის მისი ჯადოსნობა, ეს არის მისი სულიერი ენერგია, ეს არის მისი მზეოსნობა... აქ მარხია საიდუმლო "თამარის ფენომენის" გამოცნობის: თუ რა სხივით იქცა იგი თვალის მომჭრელ ლეგენდად. მარადი ქალწულობა ვნებაა მზის ვაჟ-შვილობის მოლოდინში. თვითონ სული ქვეყანასა მოელის სახსენებლად ღმერთს, როგორც ძლევამოსილ საქმროს. და ფრიად საგულისხმოა ის მოვლენა, რომ ქართველმა ერმა (ერთი ქართველის სიტყვით) "ქალის ცხელი თმებით შეკრული ჯვარით მიიღო ქრისტე". დიდი თამარ თავის ქალწულობით შეუცნობელ ელოდა ასეთს მზიურს სატრფოს (ამ სიტყვის საიდუმლო აზრით), – მაგრამ მის მოკლე სიცოცხლეში ეს ლოდინი შესაძლოებას არ გასცილებია. იგი მოსცილდა ხილულ ყოფას, – ხოლო მის ბუნებაში ჩამარხული შესაძლოება განაგრძობდა სიცოცხლეს: საუკუნეთა სვლაში იგი ისახავდა სხვადასხვა სახეს, ერთიმეორეზე ლამაზსა და მატყვევებელსა. აი სად არის სათავე თამარის ლეგენდარობის: ქართველთა ისტორიულ შეცნობაში თამარი ცოცხლობდა ყოველთვის, – და რადგან სიცოცხლე წარმოუდგენელია ზრდის გარეშე. ამისათვის იგიც იზრდებოდა თანდათან, იზრდებოდა, ვით თვალის მომჭრელი ნაყოფი შემოქმედი გენიისა. თამარი სხეულდებოდა ისეთს პლასტიურ ფიგურად, რომლის ზმანება მხოლოდ ჰელლენთა გენიას თუ შეეძლო. და თუ ჰელლენთა გენია იამაყებს მენადით, რომელიც ხან ჭურჭელია ღვთიურობის ნაკადულისა და მით ავსილი თავდავიწყებასაა მიცემული, ხან კი აშლილია ვნება ატეხილი და ილტვის გიჟი; დიონისოსაკენ, – ჩვენ შეგვიძლია ვიამაყოთ თამარის პლასტიური სახით; როცა მზემ პირველი იხილა ნილოსი, ცეცხლის რგოლებით ეამბორა მისს ათრთოლებულ ტანსაც; ნილოსის ტალღამ მზის კოცნა დაიჭირა და გაიშალა იგი კოცნა თეთრგულა ლოტოსად, თეთრგულა ლოტოსი – აი ვინ არის თამარ: თამარ ცოცხლობდა, როგორც ხორცშესხმული ლეგენდა, – და ცოცხლობს კიდეც. ყოველი ნატეხი საქართველოისა თამარის ლეგენდის ნატეხია უთუოდ. როცა ჩამავალი მზე საქართველოს რომელიმე ნანგრევს უკანასკნელ ამბორს უგზავნის, – ქართველი იმა ამბორში თამარის ღიმილს ჰკითხულობს: როცა შავს უღრან ტყეში უცხო ფრინველი გადაიფრენს. – ქართველი მისი ფრთების ფრთქიალში თამარის ზღაპარს დაინახავს. ქართველი თამარის სახით ჰქმნის უთვალავ ლეგენდას: ესა თუ ის ადგილი წმინდაა: – იქ ფრინველს თუ ცხოველს ვერავინ ხელს ვერ ახლებს; რისთვის? მისთვის, რომ იქ ერთხელ თამარ მეფეს გაუვლია. როცა დედას რძე გაუშრება იგი იდუმალ წყაროს მიმართავს მოსარჩენად, – და მოარჩენს კიდეც: ვისი ძალით? რასაკვირველია თამარის ძალით: იმ წყაროთი თამარს ოდესმე წყურვილი მოუკლავს. რომელი ერთი ჩამოვთვალო?! საქართველოში ყოველი ფეხის გადადგმა განა თამარის ლეგენდით არ არის აყვავებული?! ყველგან – თამარ, და მარტო თამარ! განა ოდესმე ქართველის გულის ფართქალში გაქრება თამარ, როგორც ნუგეში და იმედი?! არაოდეს! ვინ იცის, ჩვენს უმსგავსო ცხოვრებაში, საცა შურისა და შუღლის მეტი არა ისმის რა, მრავალი ქართველისათვის მხოლოდ თამარია ერთადერთი ნავთსაყუდარი. ვინ იცის, ჩვენს უგვანო ცხოვრებაში, საცა აღფრთოვანებას ფრთები ეჭრება "მეშჩანური" მორალისაგან, მრავალი ქართველისათვის მხოლოდ თამარია ერთადერთი ამაფრთოვანებელი მესაიდუმლე. და რამდენია ისეთი, რომლისთვის ამ საშინელ ქვეყანაში საკუთარი სულიც ციხედ გარდაქმნილა! ვინ მისცემს მათ ახსნას? თვალის მომჭრელი ლანდი თამარის! დიახ, ქართველის გული თამარის სიყვარულით ფართქალებს. და საგულისხმოა ფრიად, რომ თამარის საფლავი დღემდე არავინ იცის. იგი ყველას ეკუთვნის და არავის: – მისი საფლავი ქართველის გულია, – ხოლო ქართველის გრძნობაში ეს "საფლავი" კი არ არის, არამედ ლამაზი საყვავილე სურა, საცა ყვავილობს უჭკნობი ყვავილი – დიდი თამარ. ასეთია დიდი თამარ, და ამ სიყვარულის ღალატი იქნებოდა, თუ შვიდასი წლისთავზე არ ითქვა უკანასკნელი სიმართლე... თამარ პლასტიური ლეგენდაა საქართველოს ისტორიისა, თვალის მომჭრელი და სმენამათრობელი, – მაგრამ იგი მაინც ქალურს მხარეს ასხეულებდა საქართველოს ისტორიაში. ჩვენს ისტორიას კი ვაჟიც ეჭირვება, – ტყუილად კი არ ნაღვლობდა ქალწული თამარი მზიური ვაჟის მიმართ! და ამ წამს, როცა მსოფლიოს ბედი ცეცხლით და მახვილით იჭრება, ნდობა იბადება რკინეული: – რომ საქართველოს მოვლინებოდეს ძლევამოსილი მზე-ვაჟი, რომელიც ისეთს ვაჟურს ლეგენდას შეჰქმნის ჩვენს ისტორიაში, როგორც ქალური შეჰქმნა დიდმა თამარმა. ასეთი ლეგენდა ყველაზე უფრო უკეთესი პასუხი იქნება თამარის ლეგენდისა. ლევან სანიკიძე – წიგნი თამარ შვიდმნათობიერისა (Wigni Tamar shvidmnatobierisa) ავტორი: admin ვისგან 4-04-2011, 15:16 | კატეგორია: მთავარი / ფესვები / მეფეები წიგნი თამარ შვიდმნათობიერისა ივანე ჯავახიშვილი – თამარ მეფე (Iv. Javakhishvili Tamar Mefeze) ავტორი: admin ვისგან 4-04-2011, 15:11 | კატეგორია: მთავარი / ფესვები / მეფეები წმ. თამარ მეფე (ბაგრატიონი) – St. Tamar Queen of Georgia (1184-1213) თამარ მეფე - Tamar Queen of Georgia ავტორი: admin ვისგან 4-04-2011, 14:42 | კატეგორია: მთავარი / ფესვები / მეფეები თამარ მეფე - Tamar Queen of Georgia (1184-1213) თამარი, (დაახლ. 1160-1213, სხვა ცნობებით, 1210, 1207), საქართველოს მეფე 1184-იდან, გიორგი III-ის ასული. 1178 გიორგი III-მ თანამოსაყდრედ აკურთხა. 1184-იდან, გიორგი III-ის გარდაცვალების შემდეგ, ერთმმართველი გახდა. მისი გამეფებისთანავე ფეოდ. არისტოკრატიამ დაიწყო ბრძოლა დაკარგული პოლიტ. პრივილეგიების აღსადგენად. უპირველეს ყოვლისა მათ თამარი ხელახლა აკურთხეს მეფედ ,რითაც ხაზი გაუსვეს თავიანთ უფლებებს. თამარი იძულებული გახდა ზოგი რამ დაეთმო: გადააყენა გიორგი III-ის მიერ აღზევებული უერთგულესი მოხელეები ამირსპასალარ-მანდატურთუხუცესი ყუბასარი და მსახურთუხუცესი აფრიდონი. ამის შემდეგ მეფის ხელისუფლების შეზღუდვის მოთხოვნით გამოვიდა მეჭურჭლეთუხუცეს ყუთლუ-არსლანის დასი. 1185 გავლენიან ფეოდალთა ერთმა ჯგუფმა თამარს მისი სურვილის წინააღმდეგ შერთო ანდრია ბოგოლიუბსკის შვილი იური (გიორგი). ორი-ორნახევარი წლის შემდეგ თამარი განქორწინდა და იური საქართველოდან განდევნეს. იურის მოწვევისა და შემდეგ განდევნის მიზეზი უნდა იყოს მეფისა და მისი მოწინააღმდეგე ფეოდალების დაჯგუფებათა ინტერესების დაპირისპირება და ის შინაკლასობრივი ბრძოლა, რომელიც თამარის მეფობის პირველ წლებში გამწვავდა. პირველ დამარცხებათა შემდეგ თამარმა თანდათან განიმტკიცა პოზიციები და მაღალ თანამდებობებზე თავისი მომხრეები დააწინაურა. დაახლ. 1189 (ან 1187) იქორწინა დავით სოსლანზე, რომლისგანაც შეეძინა ორი შვილი - ლაშა და რუსუდანი. მეფის პოლიტიკით უკმაყოფილო ფეოდალებმა (მეჭურჭლეთუხუცესი ვარდან დადიანი, სამცხის სპასალარი ბოცო ჯაყელი, გუზან ტაოელი) 1191 აჯანყება მოაწყვეს და ბიზანტიაში მყოფი თამარის ქმარყოფილი იური საქართველოში შემოიყვანეს. თამარმა ჯერ მოლაპარაკებით სცადა საქმის მოგვარება, შემდეგ კი მათ წინააღმდეგ ლაშქარი გაგზავნა და აჯანყებულები დაამარცხა. იური ისევ ბიზანტიაში გააძევეს, ხოლო მოღალატე ფეოდალთა თანამდებობაზე მეფემ თავისი მომხრეები დანიშნა. 1193 იურიმ რანის ათაბაგის დახმარებით ისევ სცადა ბედის შემობრუნება, მაგრამ ეს ცდაც უშედეგოდ დამთავრდა. თამარმა დაამარცხა მეფის პოლიტიკით უკმაყოფილო დიდებული ფეოდალები, ოპოზიცია იძულებული გახდა დამორჩილებულიყო. მეფე სასტიკად ჩაახშო სახელმწიფო ვალდებულებათა წინააღმდეგ მიმართული მთიელთა (ფხოველთა, დიდოელთა) აჯანყებაა (დაახლ. 1212). რომელიც სამ თვეს გაგრძელდა. თამარის მეფობის პირველ პერიოდში, დაძაბული შინაკლასობრივი ბრძოლის ვითარებაში, საქართველო მხოლოდ მეზობელთა თავდასხმებს იგერიებდა და ფეოდ. სახელმწიფოსათვის ჩვეულებრივ წვრილ სასაზღვრო თარეშებს აწყობდა. XII ს. 90-იანი წლებიდან საქართველომ ფართო ფრონტით შეუტია სელჩუკებს. მახლობელი აღმოსავლეთის მაჰმადიანი მფლობელები გაერთიანდნენ საქართველოს წინააღმდეგ საბრძოლველად და დახმარება სთხოვეს მაჰმადიანთა უზენაეს სას. ხელისუფალს, ბაღდადის ხალიფას. 1195 შამქორთან ბრძოლაში ქართველებმა ბრწყინვალე გამარჯვება მოიპოვეს აზერბ. ათაბაგ აბუბაქარისა და მისი მოკავშირეების ლაშქარზე (იხილეთ შამქორის ბრძოლა 1195), 1203 დაამარცხეს რუმის სულთნის რუქნადინი ლაშქარი (იხილეთ ბასიანი ბრძოლა 1203), 1201-03 აიღებს სომხ. ქალაქები ანისი და დვინი, რის შედეგადაც ჩრდ. და ცენტრ. სომხეთი საქართველოს შემოუერთდა; 1204 აიღეს კარი (ყარსი), იმავე 1204 შეიქმნა ტრაპიზონის იმპერია, რომელიც შემდეგ საქართველოს პოლიტ. გავლევნის ქვეშ იმყოფებოდა. 1208-09 ქართველებმა ილაშქრეს ხლათზე, არჭეშზე, არდებილზე, 1210 დალაშქრეს ჩრდ ირანი. თამარის მეფობის დასასრულისათვი საქართვ. ყმადნაფიცი ქვეყნები იყვნენ აღმ-ით შირვანი და რანი; ჩრდ-ით ქაშაგეთი, ოსთი, დურძუკეთი, დიდოეთი, ღუნძეთი, ლეკეთი და დარუბანდი. მოხარკე ქვეყნები სამხრეთითი - ხლათის სასულთანო, ერზინკის სასულთნო, კარნუ-ქალაქის (არზრუმის) საამირო, ნახჭევნის საამირო. XII ს. უკანასკნელ მეოთხედსა და XIII ს. დასაწყისში ფეოდ. საქართველომ თვისი პოლიტ. სიძლიერის, ეკონ. და კულტ. აღმავლობის უმაღლეს საფეხურს მიაღწია. თამარის მეფობაში საქართველოში ფართო მასშტაბის სამშენებლო სამუშაოები ჩატარდა (აშენდა გზები, ხიდები, ციხესიმაგრეები, სასახლეები, ეკლესია-მონასტრები). მის დროსაა აგებული ბერთუბნის, ბეთანიის მონასტრები, ვარძიის კლდეში ნაკვეთი სამონასტრო კომპლექსი და სხვ. თამარი მფარველობდა და მატერიალურ დახმარებას უწევდა ქართ. კულტურის ცენტრებს ქვეყნის შიგნით და საზღვარგარეთ, მფარველობდა და მატერიალურ დახმარებას უწევდა ქართ. კულტურის ცენტრებს ქვეყნის შიგნით და საზღვარგარეთ, მფარველობას უწევდა მეცნიერებს, პოეტებს, ხელოვანთ. თამარის პიროვნებას განსაკუთრებული ადგილი უკავია ფეოდალიზმის ხანის საქართვ. ისტორიაში. ქართ. ეკლესიამ თამარი წმინდანად შერაცხა. ისტორიკოსები და პოეტები ხოტბას ასხამდნენ მას, ფუნჯის ოსტატები ხატავდნენ თამარს. თამარი იქცა ქართველი ხალხის სათაყვანებელ პიროვნებად. ძვ. საქართვ. მოღვაწეებიდან ყველაზე მეტი პოემა, ლექსი და ლეგენდა თამარისადმია მიძღვნილი (მ. შ. ჩახრუხაძისა და შავთელის ოდები, შოთა რუსთაველის "ვეფხისტყაოსანი"). თამარი, ისე, როგორც ფეოდ. საქართვ. სხვა მეფეები, პირველ რიგში გაბატონებული ფეოდ. კლასის ინტერესების გამომხატველი იყო და მისი საშინაო თუ საგარეო პოლიტიკა ამ ინტერესების დაცვას ემსახურებოდა. ავტორი: admin ვისგან 4-04-2011, 14:40 | კატეგორია: მთავარი / ფესვები / მეფეები გიორგი III – Giorgi III (1156-1184) გიორგი III, (გ. 1184), საქართველოს მეფე 1156-იდან, დემეტრე I-ის ძე. მამამ იგი ჯერ თანამოსაყრდნედ გამოაცხადა (უფროსი ძის დავით V-ის გარდაცვალებისა და სამეფო ხელისუფლების სათავეში დაბრუნების შემდგომ), მერე კი თავის სიცოცხლეშივე გაამეფა. ასეთი ღონისძიება აუცილებელი იყო, რადგანაც დიდგვარიან ფეოდალებს დავით V-ის ძის (დემნა, იგივე დემეტრე) სახით ჰყავდათ ტახტის პრეტენდენტი ცენტრ. ხელისუფლების წინააღმდეგ საბრძოლველად. გიორგი III, დავით აღმაშენებლის მსაგვსად, აქტ. საშინაო და საგარეო პოლიტიკას ატარებდა. მისი მეთაურობით ქართველები განაგრძობდნენ ბრძოლას თურქ-სელჩუკების წინააღმდეგ. საქართვ. საზღვრების შემოსამტკიცებლად 1161 გიორგი III-მ ანისზე გაილაშქრა, ქალაქი აიღო და მისი მართვა-გამგეობა ამირსპასალარ ივანე ორბელს მიანდო, თანაშემწედ სარგის მხარგრძელი დაუნიშნა. 1162 ქართველებმა სომხეთის ძვ. დედაქალაქი დვინი აიღეს. საქართვ. ასეთმა აქტიურობამ მაჰმადიანთა ამირემი აიძულა ქართველებისათვის შეერთებული ძალით შემოეტიათ. საქართველოსაკენ დაიძრნენ ხლათის, დიარბაქირისა და არზრუმის მმართველები. გიორგი III-მ ქართველ-სომეხთა შეერთებული ლაშქრით უკუაგდო დამპყრობლები. მაჰმადიანთა უკან დახევა გიორგი III-მ და საქართველოს ლაშქრის მეთაურებმა საბოლოო გამარჯვებად მიიჩნიესდა სიფხიზლე მოადუნეს. ამით ისარგებლეს მოწინააღმდეგეებმა, საქართვ. ლაშქრის დაზვერვა მოახერხეს და მოულოდნელად შეუტიეს ანისს. ქართველებმა სათანადო წინააღმდეგობა ვერ გაუწიეს. ბრძოლა გაჭინაურდა. ბოლოს, დადებული ზავის თანახმად, ანისის მაჰმადიანი მმართველი საქართველოს მეფის ყმადნაფიცი გახდა. 1167 გიორგი III-მ ილაშქრა შირვანში მისი ყმადნაფიცისა და დისწულის აღსართან (ახსითან) შირვანშაჰის დასახმარებლად (შირვანშაჰს დარუბანდის მხრიდან თავს ესხმოდნენ იმიერკავკ. მფლობელები). ქართველთა მხედრობა მივიდა დარუბანდის კარამდე, აიღო ქ. შაბურანი, რომელიც ცგიორგი III-მ აღსართანს უწყალობა. 1173-იდან გიორგი III-ის მცდელობის შედეგად დვინი, ანისი და მათი მიმდგომი მხარეები საქართვ. სახელმწიფოს შეუერთდა, თუმცა ბრძოლა ამ მხარეებისათვის შემდეგშიაც გრძელდებოდა. გიორგი III-ის დროს საქართველოში განსაკუთრებით გამრავლდნენ ფეოდ. წარმოებიდან გამოძევებული ე. წ. გლახაკნი და მეკობრენი. ლაშქარში შეიქმნა ქონების შეძენის მიზნით უცხო ქვეყნების ბოლომოუღებელი რბევისადმი მიდრეკილება, ქვეყანაში გახშირდა ღალატი და გარეშე დამპყრობელთა მხარეზე გადასვლა. განსაკუთრებით თავგამოდებით ებრძოდნენ ცენტრ. სამეფო ხელისუფლებას დიდგვაროვანი ფეოდალები: ივანე ვარდანის ძე, შოთა, ძე ართვაჩოს ძისა, ქავთარ ივანეს ძე და სხვ. ამბოხებულები თითქოსდა დემნა (დემეტრე) უფლისწულის ინტერესებს იცავდნენ, სინამდვილეში კი სამეფო ხელისფულების შეზღუდვისა და თავიანთი უფლებების გაფართოებისათვის იბრძოდნენ. აჯანყება რამდენიმე თვეს გაგრძელდა. 1178 დასაწყისში გიორგი III-მ შეძლო მისი ჩახშობა. იგი განსაკუთრებით სასტიკად მოეპყრა აჯანყების მოთავეებს - ორბელები სიკვდილით დასაჯეს, დემეტრე უფლისწულს თვალები დასთხარეს და დაასაჭურისეს. გიორგი III-მ ორბელთა მამულები თავის ერთგულებს უწყალობდა, მ. შ. დიდი ნაწილი ყუბასარს, რომელიც მეფემ ორბელთა სამთავრო პატივში აიყვანა და საქართველოს ამირსპასალარად დანიშნა. გიორგი III-მ ასევე "უგვარო", აზნაურის ნაყმევი აფრიდონი მსახურთუხუცესის თანამდებობაზე დააწინაურა. ორბელთა ამბოხების ჩაქრობის შემდეგ გიორგი III იძულებული გახდა დაეთმო ტეაქციონერი სას. პირებისათვის და ეკლესიის შეუვალობის აღდგენის მოთხოვნა დაეკმაყოფილებინა. 1179 მეფემ მეკობრეობის წინააღმდეგ გამოსცა სახელმწიფო დარბაზის მიერ შემუშავებული კანონი, რომელიც ამ "სენის" აღმოსაფხვრელად მკაცრ ზომებს ითვალისწინებდა. ორბელთა ამბოხების ჩახშობისთანავე, 1178 გიორგი III-მ საქართველოს სამეფო ტახტზე აიყვანა თავისი ქალი თამარი. მამა-შვილის მეფობა გიორგი III-ის გარდაცვალებამდე გაგრძელდა.


source: CulturaX

text: დღეიდან შემთხვევით და შერჩევით გადათვლას ვეთიშებით — კორძაია • ნეტგაზეთი ახალი ამბები • არჩევნები 2021 • თამარ კორძაია 2 ნოემბერი, 2021 • ნათია ცქიფურიშვილი • 1009 პარლამენტის დამოუკიდებელი დეპუტატი თამარ კორძაია ამბობს, რომ დღეიდან ოპოზიციის წარმომადგენლები შემთხვევით და შერჩევით გადათვლის პროცესში მონაწილეობას აღარ მიიღებენ. ამის შესახებ მან დღეს, 2 ნოემბერს, განაცხადა. მისი თქმით, ისინი საჩივრების წარდგენას გააგრძელებენ და მათ განხილვაში მიიღებენ მონაწილეობას, "ამ პროცესში მონაწილეობას არავითარი აზრი არ აქვს, რადგან არ ითვალისწინებენ არცერთ მოსაზრებას, შენიშვნას თუ საჩივარს. დღეიდან ამ პროცესში მონაწილეობას ოპოზიციის წარმომადგენლები აღარ მიიღებენ. ბუნებრივია, ჩვენ ვაგრძელებთ გასაჩივრებას და ჩვენს მიერ წარდგენილი საჩივრებთან დაკავშირებით ყველა განხილვაში აუცილებლად მივიღებთ მონაწილეობას", — განაცხადა თამარ კორძაიამ დღეს, 2 ნოემბერს გამართულ ბრიფინგზე. მისი თქმით, გადათვლის პროცესი მიმდინარეობს ტენდენციურად, რადგან მხოლოდ ბიულეტენებს ითვლიან და არ ხსნიან სამაგიდო სიებსა და ხელმოწერებს. კორძაიას თქმით კი, ეს არჩევნების გაყალბების უმთავრესი ნაწილია, რადგან მანიპულაცია სწორედ სიებით და ხელმოწერებით ხდება. კორძაია მოუწოდეს კომისიებს, რომ საარჩევნო და სამაგიდო სიები გასაჯაროვდეს. გარდა ამისა, თამარ კორძაიას ინფორმაციით, საქართველოს მასშტაბით ჯერ კიდევ არ არის ატვირთული 300-მდე ვიდეო, მათ შორის, თბილისის მასშტაბით გამოქვეყნებული არ არის 106 უბნის ამსახველი ვიდეოკადრები. მისი თქმით, გაურკვეველი მიზეზების გამო საარჩევნო ადმინისტრაცია აცხადებს, რომ 109 უბანზე ვიდეოები არ არის ჩაწერილი, ან ცუდი ხარისხით არის ჩაწერილი. როგორც კორძაია ამბობს, ეს ფასადური დემოკრატიული პროცესია, რომელსაც ხელისუფლება მანიპულაციისთვის იყენებს. "მინდა მივმართო საოლქო საარჩევნო კომისიებს, დაიწყონ გამოძიება ყველა იმ ვიდეოსთან დაკავშირებით, რომელიც არ აიტვირთა ცენტრალური საარჩევნო კომისიის ვებგვერდზე. ასევე, კვლავ დღეს მივმართავთ საჩივრებით კომისიას ამ ვიდეოდაკვირვების შედეგბთან დაკავშირებით და მოვითხოვთ სრულფასოვან შესწავლას და პასუხების გაცემას", — თქვა თამარ კორძაიამ. 31 ოქტომბერს ადგილობრივი თვითმმართველობის არჩევნების მეორე ტური გაიმართა. ოპოზიცია არ აღიარებს ადგილობრივი თვითმმართველობის არჩევნების შედეგს და გაყალბებულსა და არალეგიტიმურს უწოდებს.


გეორგიევსკის ტრაქტატი გეორგიევსკის ტრაქტატი (რუს. ГeoprиeBckий TpakTaT) — 1783 წლის 24 ივლისს (4 აგვისტო) ციხესიმაგრე გეორგიევსკში (ჩრდ. კავკასია) დადებული „სამეგობრო შეთანხმება“ რუსეთსა და გაერთიანებულ ქართლ-კახეთის სამეფოს შორის, რომლის მიხედვით ეს უკანასკნელი რუსეთის მფარველობის ქვეშ გადადიოდა. ისტორია[რედაქტირება | წყაროს რედაქტირება] ირანისა და ოსმალეთის მხრიდან მზარდი საშიშროება საქართველოს სახელმწიფოებრივ არსებობას საფრთხის ქვეშ აყენებდა. ქართლ-კახეთის მეფე ერეკლე II-ს ერთადერთ გამოსავლად რუსეთთან კავშირის გამყარება მიაჩნდა. XVIII საუკუნის 80-იან წლებში მკვეთრად შეიცვალა რუსეთის მმართველი წრეების დამოკიდებულება საქართველოსადმი. მას შემდეგ, რაც რუსეთმა თავისი გავლენა ყირიმზე გაავრცელა და მისი საზღვრები თითქმის კავკასიონის ქედს მიებჯინა, საიმპერატორო კარს აშკარად გაუძლიერდა ინტერესი ამიერკავკასიისადმი. თუკი აქამდე საქართველოს მეფეების თხოვნას კავკასიონის გადმოღმა ქვეყნების საქმეებში აქტიური ჩარევის შესახებ რუსი პოლიტიკოსები მაინცდამაინც დიდის ხალისით არ ეკიდებოდნენ, ახლა საწინააღმდეგო მდგომარეობა შეიქნა. რუსეთის საგარეო პოლიტიკის მესვეურებმა დაიწყეს კავკასიის გზით წინა აზიაში რუსეთის გავლენის გავრცელების გეგმების შედგენა. ამ გეგმებში ქრისტიანულ საქართველოს ერთ-ერთი უპირველესი ადგილი ეკავა. აქედან გამომდინარე, ერეკლე მეორის კარზე გაახშირეს სტუმრობა რუსმა მოხელეებმა, ელჩებმა, მოგზაურებმა, რომლებიც ბეჯითად ურჩევდნენ ქართლ-კახეთის მეფეს რუსეთთან კავშირის აღდგენას, იმპერატორისთვის მფარველობის ოფიციალურად თხოვნას. ერეკლე მეორე საქმის ასეთ შემობრუნებას კმაყოფილი შეხვდა. 1782 წლის ბოლოს ერეკლე II-მ ეკატერინე II-ს მიმართა თხოვნით საქართველო რუსეთის მფარველობის ქვეშ აეყვანა. ამიერკავკასიაში რუსეთის პოზიციების გამყარების მიზნით ეკატერინე II-მ თავად პავლე პოტიომკინს გაფართოებული უფლებამოსილება მიანიჭა ერეკლე მეფესთან სამოკავშირეო შეთანხმების მისაღწევად. ქართული მხრიდან მეფის მიერ ხელდასხმულ იყვნენ თავადები ი. ბაგრატიონი და გარსევან ჭავჭავაძე. ეს ფაქტი რუსეთის მთავრობის საგარეო პოლიტიკისათვის მეტად სასურველი იყო. საიმპერატორო კარმაც არ დააყოვნა საქმით დაემტკიცებინა ერეკლესთვის თავისი კეთილგანწყობილება. რუსეთის სარდლობის ბრძანებით ფათალი-ხანმა ქართლ-კახეთის წინააღმდეგ ლაშქრობა მოშალა, ხოლო ალექსანდრე ბაქარის ძე იძულებული გახდა უცხოეთში გადახვეწილიყო. 1783 წლის 18 ივლისს გეორგიევსკის ციხესიმაგრეში, წინასწარ შემუშავებული ცერემონიალის მიხედვით, საქართველოს დელეგაცია დიდი ზეიმით მიიღეს. დაიწყო სხდომები ხელშეკრულების მუხლების დაწვრილებით განსახილველად. 24 ივლისს ტრაქტატს ხელი მოაწერეს საქართველოს მხრიდან — იოანე მუხრან-ბატონმა და გარსევან ჭავჭავაძემ, ხოლო რუსეთის მხრიდან — გენერალ-პორუჩიკმა პავლე სერგის ძე პოტიომკინმა. პირობები[რედაქტირება | წყაროს რედაქტირება] ტრაქტატი შედგებოდა შესავლისა, 13 ძირითადი და 4 დამატებითი საიდუმლო (სეპარატული) მუხლისგან. ტრაქტატის შესავალ ნაწილში ზოგადად აღნიშნული იყო ის ურთიერთობა, რაც უძველესი დროიდან რუსეთსა და საქართველოს შორის არსებობდა, რომ რუსეთის იმპერია მოწოდებული იყო, დაეცვა ერთმორწმუნე საქართველო სხვა ქვეყნების მხრივ ჩაგვრისაგან, რომ საქართველოს დამოკიდებულება რუსეთისადმი ასახული იყო ადრიდანვე რუსეთის ხელმწიფეთა ტიტულატურაში და სხვ. აქ იგულისხმებოდა ის ფაქტი, რომ 1587 წელს კახეთის სამეფოს რუსეთის მფარველობაში შესვლის შემდეგ მოსკოვის მეფეები და შემდეგ რუსეთის იმპერატორებიც ოფიციალურ ტიტულატურაში თავიანთ თავს „ივერიის ხელმწიფესაც“ უწოდებდნენ. ტრაქტატის შესავალში აღნიშნული იყო, რომ იმპერატორმა დიდსულოვნად ინება ქართველების გათავისუფლება „უღლისაგან მონებისა“ და იმ დამამცირებელი ვალდებულებებისაგან, „რომლისაცა რომელნიმე ერნი ამათგანნი მიცემად შეკრულ იყუნეს... ტყუედ მიხდისა ვაჟთა და ქალთასა“. ტრაქტატი აცხადებდა, რომ ქართლ-კახეთის მეფემ ერეკლე თეიმურაზის ძემ თხოვნით მიმართა რუსეთის იმპერატორს მისი სამეფოსა და სამფლობელოების უზენაესი მფარველობის ქვეშ მიღების შესახებ „უზენაეს ხელმწიფედ აღსარებითა ყოვლისა რუსეთის იმპერატორთა მეფეთა ზედა ქართლისა და კახეთისა“; იმპერატორმა „ინება აღდგინება და დამტკიცებაი მეგობრობითისა პირობისა“. შესავალშივე დასახელებული იყვნენ ორივე მხრიდან ის წარმომადგენლები, რომლებიც აღჭურვილნი იყვნენ რწმუნებით ამ ხელშეკრულების გასაფორმებლად. - ხელშეკრულების პირველი მუხლით ქართლ-კახეთის მეფე თავისი და თავისი მემკვიდრეების სახელით აცხადებდა, რომ უარყოფდა ირანის ან სხვა რომელიმე სახელმწიფოსადმი რაიმე დამოკიდებულებას და ცნობდა მხოლოდ რუსეთის უზენაეს ხელისუფლებას და მფარველობას, აღუთქვამდა რუსეთის საიმპერატორო ტახტს ერთგულებას და რუსეთის სახელმწიფოს შეწევნისათვის ყოველთვის მზადყოფნას, როცა ამას მისგან მოითხოვდნენ. - მეორე მუხლით იმპერატორი ეკატერინე თავისი და თავისი მემკვიდრეების სახელით პირობას დებდა, ყოველთვის მზრუნველობა გამოეჩინა და მფარველობა გაეწია ქართლ-კახეთის მეფეებისათვის. ამის ნიშნად იმპერატორი ერეკლეს სამფლობელოს მთლიანად და და უკლებლად დაცვას ივალებდა. გარდა ამისა, ხელმწიფის ეს თავდებობა გავრცელდებოდა იმ ქვეყნებზედაც, რომელნიც დროთა განმავლობაში საქართველოს შეუერთდებოდნენ. - მესამე მუხლში აღნიშნული იყო, რომ ქართლ-კახეთის სამეფო ტახტზე ახალასული მეფე ამიერიდან რუსეთის იმპერატორს უნდა დაემტკიცებინა სათანადო სიგელითა და ინვენსტიტურის* ნიშნების გამოგზავნით. ახლად გამეფებულს რუსეთის წარმომადგენლის წინაშე საზეიმოდ უნდა მიეცა ფიცი, რომლის ტექსტიც ტრაქტატს თან ერთვოდა. - მეოთხე მუხლში ნათქვამი იყო, რომ ქართლ-კახეთის მეფე ამიერიდან უცხო სახელმწიფოებთან დამოუკიდებელ დიპლომატიურ ურთიერთობას არ აწარმოებდა. ყოველ ასეთ შემთხვევაში იგი მოვალე იყო რუსეთის საიმპერატორო კარის რეზიდენტს ან კიდევ კავკასიის ხაზის უფროსს შეთანხმებოდა. - მეხუთე მუხლში აღნიშნული იყო, რომ ორივე მხარეს ერთმანეთის სამეფო კარზე უნდა დაენიშნა თავისი წარმომადგენელი რეზიდენტი ანუ მინისტრი. - მეექვსე მუხლით რუსეთის იმპერატორი, თავისი და თავისი მემკვიდრეების სახელით, საქართველოს მეფეს აღუთქვამდა შემდეგს: 1. ქართლ-კახეთის სამეფოს მცხოვრებნი ჩაითვლებოდნენ რუსეთის იმპერიასთან მჭიდრო კავშირში მყოფად და მათი მტრები რუსეთის მტრებად გამოცხადდებოდნენ. ოსმალეთთან და ირანთან ან სხვა რომელიმე სახელმწიფოსთან დადებული ხელშეკრულების პირობები გავრცელდებოდა საქართველოზედაც; 2. მეფე ერეკლე და მისი მემკვიდრენი ქართლ-კახეთის ტახტზე უცვლელად დაცულნი იქნებოდნენ; 3. ქვეყნის საშინაო მართვა-გამგეობა, სამართლის წარმოება და გადასახადების აკრეფა მთლიანად საქართველოს მეფის უფლებებში რჩებოდა. რუსეთის სამხედრო და სამოქალაქო წარმომადგენლებს ეკრძალებოდათ საქართველოში რაიმე განკარგულების გაცემა. - მეშვიდე მუხლში ერეკლე თავისი და თავისი მემკვიდრეების სახელით დაპირებას იძლეოდა: 1. ყოველთვის მზად ყოფილიყო თავისი ჯარით რუსეთის იმპერიის სამსახურად; 2. ყოველ მნიშვნელოვან საკითხში, რაც რუსეთისადმი სამსახურს შეეხებოდა, შეთანხმებოდა რუსეთის ხელისუფალთ, დაეკმაყოფილებინა მათი მოთხოვნები და დაეცვა რუსეთის ქვეშევრდომები ყოველგვარი განსაცდელისა და შევიწროებისაგან; 3. ამა თუ იმ პირის თანამდებობაზე დანიშვნისა თუ დაწინაურების დროს გაითვალისწინებდა რუსეთის წინაშე მის დამსახურებასაც. - მერვე მუხლი საქართველოს ეკლესიის საკითხს შეეხებოდა. როგორც ჩანს, ამ საკითხში მხარეები საბოლოოდ ვერ შეთანხმებულან. 1771 წლის 30 დეკემბერს ერეკლეს მიერ რუსეთის საიმპერატორო კარისადმი გაგზავნილ პირობებში აღნიშნული იყო, რომ „კათალიკოზიცა წესსავე თვისსა ეგოს მოუშლელად“, ე. ი. საქართველოს კათალიკოსი უნდა დარჩენილიყო თავის უფლებებში ხელშეუვალად. ამჯერად კი იგი (თუმცა კი მის გვერდით და მის მაგიერად დასახელებულია საქართველოს არქიეპისკოპოსიც) ჩაყენებულია რუსეთის საეკლესიო იერარქიის რიგში, იგი მერვე ადგილზეა (გობოლსკის ეპისკოპოსის შემდეგ) დაყენებული და სამუდამოდ მინიჭებული აქვს უწმინდესი სინოდის წევრის ტიტული. საქართველოს ეკლესიის საკითხი უფრო ვრცლად უნდა განმარტებულიყო ცალკე დანართში, მაგრამ ასეთი განმარტება ტრაქტატისთვის აღარ დაურთავთ. - მეცხრე მუხლში აღნიშნული იყო, რომ ქართველ თავად-აზნაურებს რუსეთში ისეთივე პრივილეგიები ექნებოდათ, როგორც რუს თავად-აზნაურებს ჰქონდათ. ერეკლეს რუსეთში უნდა გაეგზავნა ქართველ თავად-აზნაურთა სია. - შემდეგ მუხლებში (მეცხრე, მეათე) დადასტურებული იყო, რომ ქართლისა და კახეთის მცხოვრებთ რუსეთში გადასვლის, ასევე საქართველოში დაბრუნების სრული უფლება ჰქონდათ. რუსეთის მთავრობა კისრულობდა თურქეთის, ირანისა და სხვათა ტყვეობიდან გათავისუფლებული ქართველების სამშობლოში დაბრუნებას იმ პირობით, რომ ანაზღაურებული ყოფილიყო მათი გამოხსნისა და გადმოყვანის ხარჯები. საქართველოს მეფე კი, თავის მხრივ, ვალდებულებას იღებდა ასევე მოპყრობოდა ტყვეობიდან გათავისუფლებულ რუსებს. - მეთერთმეტე მუხლი შეეხებოდა ვაჭრობას. ქართველ ვაჭრებს რუსეთში თავისუფალი აღებ-მიცემობის უფლება ეძლეოდათ და ენიჭებოდათ ყველა ის შეღავათი, რითაც თვითონ რუსი ვაჭრები სარგებლობდნენ. ერეკლე კისრულობდა ვალდებულებას, რომ შეღავათები მიეცა რუსი ვაჭრებისთვისაც. - მეთორმეტე მუხლში გამოცხადებული იყო, რომ ეს ხელშეკრულება დადებუღი იყო „საუკუნოდ“, მასში რაიმე ცვლილების შეტანა მხოლოდ ურთიერთშეთანხმებით უნდა მომხდარიყო. - მეცამეტე მუხლის მიხედვით სარატიფიკაციო ვადად დაწესებული იყო 6 თვე. დამატებით სეპარატულ (საიდუმლო) მუხლებში, რომლებიც არ უნდა გამოქვეყნებულიყო, აღნიშნული იყო, რომ ერეკლე სოლომონ იმერთა მეფესთან თანხმობით ყოფნას ივალებდა, ხოლო უთანხმოების შემთხვევაში ის რუსეთის იმპერატორს „მეშუამავლედ“ ცნობდა და საცილობელ საკითხს მის მსჯავრს მიანდობდა; საქართველოში მუდმივ სამყოფად გამოიგზავნებოდა ორი ქვეითი რუსული ბატალიონი 4 ზარბაზნით, ომის შემთხვევაში ამას სხვა ძალაც დაემატებოდა: კავკასიის ხაზის უფროსს ჰქონდა რწმუნება, შეთანხმებულიყო ერეკლე მეორესთან საერთო მტრის წინააღმდეგ ერთობლივი მოქმედებისათვის. უკანასკნელი სეპარატული მუხლით რუსეთის მხარე აღუთქვამდა საქართველოს მეფეს, რომ ომისა თუ დაზავების დროს რუსეთის საიმპერატორო კარი ყოველ ღონეს იხმარდა, რათა საქართველოს დაბრუნებოდა მტრების მიერ მიტაცებული მიწები — ახალციხე და ყარსი სამცხეში, საინგილო — აღმოსავლეთ კახეთში. ტრაქტატის შედეგები[რედაქტირება | წყაროს რედაქტირება] ამრიგად, 1783 წლის გეორგიევსკის ტრაქტატით ქართლ-კახეთის სამეფო რუსეთის იმპერიას დაუკავშირდა, როგორც მასზე დამოკიდებული და მის მფარველობაში მყოფი ქვეყანა. ტრაქტატი ზღუდავდა, მაგრამ არ აუქმებდა ქართლ-კახეთის საგარეო-პოლიტიკურ ქმედითურიანობას. მართალია, მისი სუვერენიტეტი იზღუდებოდა, იგი ეკედლებოდა, ექვემდებარებოდა რუსეთს, მაგრამ არ იყო გაუქმებული მისი სახელმწიფოებრიობა, ე. ი. მაშინდელი საერთაშორისო სამართლის ნორმების მიხედვით, საქართველო რჩებოდა საერთაშორისო სამართლის სუბიექტად საკუთარი შინაგანი და საგარეო პოლიტიკური ხელისუფლების ორგანოებით. 1783 წლის ხელშეკრულებით რუსეთსა და ქართლ-კახეთს შორის მყარდებოდა მფარველობითი კავშირი პირველისადმი უკანასკნელის დაქვემდებარების პირობით, რომელიც ფორმით ვასალიტეტის* ნიშნებს ატარებდა, მაგრამ არსებითად კი იყო ორი არათანაბარი სიძლიერის სახელმწიფოს ნებაყოფლობითი შეთანხმება, რომელიც ორივე მხარის საგარეო-პოლიტიკურ ამოცანებს ემსახურებოდა. ერთ-ერთი მხარის მიერ ხელშეკრულების პირობის დარღვევა მეორეს უფლებას აძლევდა, უარი ეთქვა ურთიერთობის გაგრძელებაზე, რაც ორივე მხარეს პირვანდელ მდგომარეობაში დააბრუნებდა — ერთმანეთისაგან დამოუკიდებელ ერთეულებად აქცევდა. გეორგიევსკის ტრაქტატის გაფორმება საქართველოში დიდი ზეიმით აღინიშნა. გენ. პოტიომკინი წერდა იმპერატორ ეკატერინე მეორეს: „საქართველოში მყოფმა პოლკოვნიკმა ბურნაშოვმა მაუწყა, რომ გენერალ პ. ს. პოტიომკინთან ხელშეკრულების დადების შემდეგ ქართველ დესპანთა დაბრუნებამ გეორგიევსკის ციხე-სიმაგრიდან აუწერელი სიხარული და კმაყოფილება მოუტანა მეფე ერეკლეს, რომ ამ ქვეყნის გამოჩენილი ადამიანები განსაკუთრებულ იმედებს ამყარებენ, ხალხი კი ლოცავს თქვენს იმპერატორულ უდიდებულესობის მარჯვენას, რომელიც დაამტკიცებს, რომ მისთვის სიმშვიდე და კეთილდღეობა მოაქვს“. 1783 წლის 20 აგვისტოს სიონის ტაძარში შეკრებილი ხალხის წინაშე გაიოზ რექტორმა წარმოთქვა ვრცელი სიტყვა, რომელშიც შესანიშნავი ორატორული ხელოვნებით დაახასიათა ერეკლეს მოღვაწეობა და მისი პოლიტიკური კურსი. იგი მსმენელებს აუწყებდა, რომ რუსეთთან დაკავშირებით ერეკლემ „დაამტკიცა საუკუნო მშვიდობა და მყუდროება ერისა თვისისა“. ტრაქტატით გათვალისწინებული რუსთა ჯარი — ორი ბატალიონი — 1783 წლის 2 ნოემბერს შემოვიდა თბილისში. საზეიმოდ მორთული საქართველოს დედაქალაქი აღტაცებით შეხვდა საქართველოში რუსთა დამხმარე ჯარის შემოსვლას. ჯარს რუსეთის სახელმწიფოს ოფიციალური წარმომადგენელი პოლკოვნიკი ბურნაშოვი მოუძღოდა. ორი თვის შემდეგ 1784 წლის 17 იანვარს პოლკოვნიკმა ტამარამ ეკატერინე II მიერ გამოგზავნილი სარატიფიკაციო სიგელი და ერეკლესთვის განკუთვნილი სამეფო ნიშნები ჩამოიტანა. 23 იანვარს ერეკლემ მას აუდიენცია გაუმართა და ეს ნიშნები საზეიმოდ ჩაიბარა. 24 იანვარს ერეკლემ თავის სარატიფიკაციო სიგელს ხელი მოაწერა და მეორე დღეს, 25 იანვარს, ტრაქტატით გათვალისწინებული ფიცი მიიღო. საყოველთაო სახალხო ზეიმი დიდხანს გაგრძელდა. პოლკოვნიკი ბურნაშოვი აღწერდა თავის უშუალო შთაბეჭდილებებს — „თბილისელი ვაჭრები ქეიფობდნენ, მღეროდნენ, ცეკვავდნენ ქალაქის მოედანზე, სადაც დიდძალი ხალხი შეკრებილიყო. ბევრგან მუსიკის ჰანგები იფრქვეოდა, ერთი სიტყვით, ხალხს სურდა, სიხარული გამოეხატა მის ბედში ასეთი სასურველი ცვლილების გამო“. გრძელვადიანი შედეგები[რედაქტირება | წყაროს რედაქტირება] ერეკლე მეორე რუსეთთან დადებულ ხელშეკრულებას შორს მიმავალ გეგმებს უკავშირებდა. ჯერ ერთი, იგი იმედოვნებდა, რომ ძლიერი მფარველის დახმარებით ქართლ-კახეთში ლეკიანობა საბოლოოდ აღიკვეთებოდა და ქვეყანას საშუალება მიეცემოდა, ფართო აღმშენებლობითი მუშაობა გაეშალა, აგრეთვე, შეიქმნებოდა შესაძლებლობა, მოეშალათ ლეკიანობის ბუდე ჭარ-ბელაქანსა და კაკ-ელისენში და ეს ძირძველი ქართული ტერიტორია (საინგილო) კვლავ საქართველოს შემოუერთდებოდა. ასევე რუსეთ-თურქეთის მომავალ ომში ერეკლეს იმედი ჰქონდა, რომ მესხეთის მიწა-წყალსაც დაიბრუნებდა. რუსეთის მხარდაჭერით განმტკიცდებოდა ერეკლეს მფარველობა მეზობელ მაჰმადიანურ სახანოებზე. მაგრამ, მოვლენები სულ სხვაგვარად განვითარდა. თურქეთის სულთანმა საქართველოს რუსეთთან დაკავშირებაში თავისთვის დიდი საფრთხე დაინახა და მთელი თავისი ძალებით ამოქმედდა. მან კავკასიის მაჰმადიანურ სახანოებს და დაღესტნის მთავრებს მოუწოდა აღმდგარიყვნენ მაჰმადიანობის დასაცავად და ამიერკავკასიაში ქრისტიანული რუსეთის დამკვიდრების წინააღმდეგ ერთობლივად საბრძოლველად. უპირველეს ყოვლისა, მოუწოდა, დაეწყოთ ლაშქრობა ქართლ-კახეთის სამეფოზე. ახალციხის საფაშო ოსმალთა აგრესიის ბაზად იქცა. აქ თავს უყრიდნენ ავაზაკთა ბრბოებს და საქართველოსკენ სათარეშოდ უშვებდნენ. მტრის მარბიელი ლაშქარი საქართველოს ყოველი მხრიდან ესხმოდა თავს. რუსეთის მიერ გამოგზავნილი 2 ბატალიონი და ერეკლეს სამხედრო ძალა ამ გამუდმებულ თავდასხმებს ვერ აუდიოდა. ამას დაერთო 1785 წელს ხუნძახის ბატონის ომარ-ხანის 20 000-იანი ლაშქრის შემოსევა, რომელმაც მიწასთან გაასწორა ახტალის სამთამადნო წარმოება და ტყვედ წაასხა მადნის მომპოვებელი რამდენიმე ასეული ხელოსანი. ერეკლე იძულებული შეიქნა ომარ-ხანისთვის 10 000 მან. გადაეხადა და, ამავე დროს, ყოველწლიური „ჯამაგირი“ — 5 000 მან. განეწესებინა. საქართველოსთვის ამ მძიმე პერიოდში თავი აიშვა საშინაო რეაქციამაც. დიდებული თავადები კარგად ხედავდნენ, რომ ერეკლე მეფე რუსეთთან ურთიერთობას უკავშირებდა ქვეყანაში პროგრესული ცვლილებების გატარებას, რაც, საბოლოოდ, მათი უფლებების შეკვეცით უნდა დამთავრებულიყო. შეშფოთებულ თავადებს თანაუგრძნობდა ერეკლეს მეუღლე, დედოფალი დარეჯანი. ეს ერთობ შეზღუდული და ინტრიგების დახლართვაში გამოცდილი ქალი, მხოლოდ თავისი პირადი და თავისი შვილების კეთილდღეობისთვის ზრუნავდა. მას ამ მიზნისთვის არაფრად მიაჩნდა ქვეყნის მომავლის მსხვერპლად მიტანა. ისინი დაჟინებით ურჩევდნენ უკვე მოხუცებულობაში გადამდგარ მეფეს, გაეწყვიტა კავშირი რუსეთთან და ისევ თურქეთთან შეთანხმება ეცადა. 1787 წელს რუსეთ-თურქეთის ახალი ომი დაიწყო და რუსეთის მთავრობამაც, იმ საბაბით, რომ თურქეთს საქართველოზე შემოტევა არ დაეწყო, აქედან თავისი ჯარები უკან გაიწვია. მტრების წინაშე მარტოდ დარჩენილ და შინაარეულობით მოცულ ქვეყნის მეთაურს ახალი რთული პრობლემები წამოეჭრა. როგორც ჩანს, ამ უმაგალითო სიძნელეებმა და ასაკმა აქამდე დაუღალავი და მხნე მეფე ერეკლეს ნებისყოფა გატეხა. იგი სულ უფრო და უფრო მეტ დათმობაზე მიდიოდა ჟინიანი დედოფლისა და ოჯახის სხვა წევრების მიმართ. ამ უკანასკნელთა გავლენით იყო, რომ ვერ განხორციელდა დიდმნიშვნელოვანი წამოწყება, ამერეთ-იმერეთის გაერთიანებას რომ ისახავდა მიზნად. ტრაქტატის შეფასება[რედაქტირება | წყაროს რედაქტირება] რუსული ისტორიოგრაფიის მტკიცებით, გეორგიევსკის ტრაქტატის წყალობით „ქართველი ხალხი გადაურჩა სპარსეთის და ოსმალეთის მხრიდან გარდაუვალ აგრესიასა და სრულ გადაშენებას“[1]. ამ აზრს იზიარებდა ქართული საბჭოთა ისტორიოგრაფია. თუმცა, აღმოსავლეთმცოდნე რევაზ გაჩეჩილაძე ასეთ შეფასებას „რეალობის თავდაყირა დაყენების მცდელობას“[2] უწოდებს. რადგანაც „სპარსეთს არ ესაჭიროებოდა საქართველოში ლაშქრობა, თუკი შაჰის ნორმალური ვასალი (სპარსეთისათვის ის ერეკლე ხანი იყო) არ განუდგებოდა მას. არც ოსმალეთი გეგმავდა აღმოსავლეთ საქართველოში ლაშქრობას, რაც სპარსეთთან ომის დაწყების ტოლფასი იყო. ქართლ–კახეთისათვის ბევრად უფრო სახიფათო დაღესტნელი მოთარეშეების ... ყაჩაღური თავდასხმების აღსაკვეთად რუსის ჯარი ერეკლე II-ს არც დახმარებია“[3]. უარყოფითად აფასებს გეორგიევსკის ტრაქტატს ივანე ჯავახიშვილი: „1783 წ. ხელშეკრულების წყალობით საქართველო გაძლიერების და გარეშე მტრებისაგან უზრუნველყოფის მაგიერ სამის მხრით მტრებით შემორტყმული გახდა და განუწყვეტლივ საომარ განწყობილებაში ჩავარდა იმ თავის მეზობლებთანაც, რომელნიც წინათ მისი ერთგული მოკავშირენი იყვნენ. თვით ერეკლე მეფეც და მმართველი წრეები ხედავდნენ, რომ ამ პოლიტიკური ნაბიჯის გამოისობით საქართველო ისეთს საშინელს განსაცდელში ჩავარდა, რომლის მსგავსში შაჰ-აბასის შემდგომ არ ყოფილა“. ლიტერატურა[რედაქტირება | წყაროს რედაქტირება] - მაჭარაძე ვ., გეორგიევსკის ტრაქტატი, თბ., 1983 - (რუსული) ДoroBop o пpизHaHии цapeM KapTaлиHckиM и KaxeTиHckиM ИpakлиeM II пokpoBиTeлbcTBa и BepxoBHoй BлacTи Poccии (ГeoprиeBckий TpakTaT) 24 июля 1783 r. - (რუსული) MИPHЫЙ ДOГOBOP MEЖДy POCCИEЙ И TyPЦИEЙ. KoHcTaHTиHoпoлb, 27 яHBapя/8 фeBpaля 1879 r.


ლეგენდა მაძიებელზე „ლეგენდა მაძიებელზე“ (ინგლ. Legend of the Seeker) — ფანტასტიკური ჟანრის სათავგადასავლო ტელესერიალი, რომელიც დაფუძნებულია ტერი გუდკაინდის წიგნების სერიაზე „ჭეშმარიტების მახვილი“. სიუჟეტი [რედაქტირება] რიჩარდ საიფერი — მაძიებელი, მებრძოლი, რომელმაც ლეგენდის თანახმად უნდა დაამარცხოს სასტიკი ტირანი დარკენ რალი. თავისი მისიის შესრულებაში მას ეხმარებიან კალან ამნელი (აღმსარებელი) და ჯადოქარი ზედიკუს ზულ ზორანდერი. მეორე სეზონში, როცა დარკენ რალი დამარცხებულია, მაძიებელს ახალი მტერი გამოუჩნდება — ქვესკნელის მბრძანებელი. ამავე სეზონში მის გუნდს უერთდება მორდ-სითი, სახელად კარა, რომელიც ადრე დარკენ რალს ემსახურებოდა. პერსონაჟები [რედაქტირება] მთავარი გმირები [რედაქტირება] - რიჩარდ საიფერი (კრეიგ ჰორნერი) — ახალგაზრდა მეტყევე, რომელიც წინასწარმეტყველების თანახმად გახდა მაძიებელი და იბრძვის დარკენ რალის წინააღმდეგ. სერიალის მეორე სეზონში ირკვევა რომ დარკენ რალი მისი ძმაა და მას შეუძლია დაიკავოს სამეფო ტახტი, თუმცა იგი უარს ამბობს და აგრძელებს ბრძოლას ქვესკნელის მბრძანებლის წინააღმდეგ - კალან ამნელი (ბრიჯიტ რეგანი) — დედა-აღმსარებელი, რომელიც ეხმარება მაძიებელს თავის მისიაში. გააჩნია უნიკალური ძალა: თავისი შეხებით შეუძლია დაიმორჩილოს ნებისმიერი ადამიანი, გარდა ამისა მას შეუძლია ამოიცნოს, როცა ადამიანი ცრუობს. - ზედიკუს ზულ ზორანდერი იგივე ზედი (ბრიუს სპენსი) — რიჩარდის ბაბუა, პირველი რანგის ჯადოქარი. - კარა (ტაბრეტ ბეტჰელი) — მორდ-სითი, ლორდი რალის პირადი მცველი. დარკენ რალის სიკვდილის შემდეგ უერთდება მაძიებელს თავის მისიაში. - დარკენ რალი (კრეგ პარკერი) — დაჰარის მმართველი და მაძიებლის მთავარი მტერი პირველი სეზონის მანძილზე. იღუპება პირველი სეზონის ბოლოს, თუმცა მეორე სეზონში ბრუნდება როგორც სული და ქვესკნელის მბრძანებელს ემსახურება. მოგვიანებით წყვდიადის დების დახმარებით სიცოცხლეს იბრუნებს თავისი ორეულის სხეულში. მეორეხარისხოვანი გმირები [რედაქტირება] - დენი ამნელი (ტანია ნოლანი) — კალანის უმცროსი და. პირველ სერიაში საზღვრის კადაკვეთისას მძიმედ დაიჭრა და კალანი დარწმუნებული იყო რომ იგი დაიღუპა, თუმცა მოგვიანებით იგებს რომ დენი გადარჩა და ტყვეობაში იმყოფება. კალანი და რიჩარდი ანთავისუფლებენ მას ტყვეობიდან და იგებენ რომ იგი ორსულადაა. დენის შეეძინება ვაჟი. იგი შვილთან და დანარჩენ აღმსარებლებთან ერთად (კალანის გარდა) იმალება ვალერიაში, მაგრამ მორდ-სითები პოულობენ მათ და ყველას ხოცავენ. მეორე სეზონში დენა (მორდ-სითი) მაგიის დახმარებით აცოცხლებს მას სხვა ქალის სხეულში, რიც შემდეგაც იგი იმ ქალის ოჯახში იწყებს ცხოვრებას. - დელ ბრენდსტოუნი იგივე ჩეიზი (ჯეი ლაგაია) — ყოფილი დაცვის უფროსი ჰართლენდში. რიჩარდის მეგობარი. - მაიკლ საიფერი (დევიდ დე ლატური)— რიჩარდის გერი ძმა და ჰართლენდის პირველი მრჩეველი. დაიღუპა დ'ჰარის ჯარისკაცებთან შეტაკებისას. - ჯენსენი (ბრუკ უილიამსი) — რიჩარდის და დარკენ რალის უმცროსი და. მასზე არ მოქმედებს არანაირი მაგია. - შოტა (დანიელ კორმაკი) — ჯადოქარი, არ არის მაძიებლის მოკავშირე და მოქმედებს საკუთარი ინტერესებიდან გამომდინარე, თუმცა ზოგჯერ ეხმარება მას. დარკენ რალის სიკვდილის სემდეგ იწინასწარმეტყველა რომ რიჩარდი დამარცხდება ქვესკნელის მბრძანებელთან და ცდილობს აიძულოს ზედი რათა მან აირჩიოს სხვა მაძიებელი. - ლეო დეინი (მეთიუ ლე ნევეზი) — მჭედელი, რომელსაც ზედი შოტას რჩევით ირჩევს მაძიებლად რიჩარდის არყოფნაში. გააჩნია ყველა თვისება რაც აუცილებელია მაძიებლისთვის. დაიღუპა ბრძოლაში კალანის დაცვისას.


ფრანგული ოჯახის სექსუალური ქრონიკები / Chroniques sexuelles d’une famille d’aujourd’hui (2012/HDRip) დასახელება: ფრანგული ოჯახის სექსუალური ქრონიკები / Chroniques sexuelles d’une famille d’aujourd’hui წელი: 2012 ჟანრი: მელოდრამა, კომედია, ეროტიკა ხანგძლივობა: 01:16:05 გახმოვანება: რუსული [ლიცენზია] რეჟისორი: ჟან-მარკ ბარი, პასკალ არნოლდი როლებში: მატიას მელული, ვალერი მაესი, სტეფან ერსოენი, ლეილა დენიუ, ნატან დიუვალი, ად ედინ რებეილარი, გრეგორი ანონი, ლეტიცია ფაიარი, ბენჟამინ უო ფილმის შესახებ: რუტინული ცხოვრების თანამედროვე ოჯახი განიცდის საფუძვლიან შერყევას, როდესაც უმცროს ვაჟს რომანს ემუქრება სკოლიდან გაგდება... თუმცა ირკვევა, რომ მისი ქმედებები - თამაშის ეს ნაწილი პოპულარულია მოსწავლეებში. მანამდე სექსუალური თემები ტაბუდადებული იყო მის ოჯახში, მაგრამ ახლა ეს ხდება დისკუსიის მთავარი თემა... სექსი და არაფერი ზედმეტი /(2012/HDRip/BDRip 720p ინფორმაცია ფილმზე: დასახელება: სექსი და არაფერი ზედმეტი ორიგინალი დასახელება: My Awkward Sexual Adventure გამოსვლის წელი: 2012 ჟანრი: კომედია ეროტიული რეჟისორი: შონ გერიტი როლებში: იონას ჩერნიკი, ემილი ჰემპშირი, სარა მენინენი, ვიკ საჰაი, მელისა მარი ელიასი, აიშა ალფა, ონალი ეიმსი, რენდი აპსტლი, მაიკ ბილი, ჯესიკა ბერლსონი... ფილმის მიმოხილვა: ბუღალტერმა ჯორდან აბრამსმა რომ დაიბრუნოს თავისი დაუკმაყოფილებელი ყოფილი გოგონა,გაემგზავრება რათა მიიღოს სექსუალური გამოცდილება. მას ელოდება სტრიპტიზ კლუბების სამყარო, მგრძნობიარე მასაჟის სალონები და ბევრი სხვა რამ... გამომშვები: კანადა / Banana-Moon Sky Films. ხანგრძლივობა: 01:43:23 გახმოვანება: პროფესიონალური (მრავალხმიანი) [ლიცენზია] MyжчиHa B пoиckax эpoTиkи / (The Erotic Man) (2010/RUS) ინფორმაცია ფილმზე: გამოშვების წელი: 2010 ჟანრი: ეროტიკული,დრამა ხანგრძლივობა: 01:25:07 განხმოვანება: პროფესიონალური მრავალხმიანი (რუსული) ვიდეო ხარისხი: DVDRip ვიდეო ფორმატი: AVI ფილმის შესახებ: Дpyr и BepHый copaTHиk Лapca фoH Tpиepa ЙopreH ЛeT oTпpaBилcя B пyTeшecTBиe пo caMыM эkзoTичeckиM cTpaHaM Mиpa (ГaиTи, CeHeraл, ФилиппиHы, Бpaзилия, ApreHTиHa и MHorиe дpyrиe) B пoиckax пpиpoды эpoTиkи. Kиллep Джo / Killer Joe (2011/LowHDRip/RUS) ინფორმაცია ფილმზე: დასახელება: მკვლელი ჯო გამოშვების წელი: 2011 ჟანრი: თრილერი, კომედია, კრიმინალური ხანგრძლივობა: 01:42:20 გახმოვანება: რუსული (დუბლირებული) [ლიცენზია] რეჟისორი: უილიამ ფრიდრიკი როლებში: მეთიუ მაკკონაჰი, ემილ ჰირში, ჯუნო ტემპლი, ტომას ჰეიდენ ჩიორჩი, ჯინა გერშონი, სკოტ ა. მარტინი, გრეილენ ბრაიანტ ბენკსი, კეროლ სატონი, დენი ეპერი, ჯეფ გალიპი ფილმის შესახებ: ფილმი გვიყვება და-ძმაზე, რომლებიც დაგეგმავენ დედის მკვლელობას, რათა მიიღონ დაზღვევის ფული და ამის გამო იყვანენ “მვლელ ჯო კუპერს” - მილიციელს და ამავედროს მკვლელსაც... L’Apollonide / მოთმინების სახლი (2011/DVDRip) დასახელება: L’Apollonide / მოთმინების სახლი წელი: 2011 ჟანრი: დრამა ხანგრძლივობა: 02:00:53 გახმოვანება: რუსული (პროფესიონალური) (მრავალხმიანი) / ინგლისური (ორიგინალი) რეჟსორი: ბერტრან ბონერო როლებში: ჰავსია ჰერცი, სელინ სალეტი, ჟასმინ ტრინკა, ადელ ენელი, ელის ბარნოლე, ნოემი ლვოვსკი, კსავიე ბოვუა, ლუი-ლო დე ლანკესე, ესტერ გარელი ფილმის შესახებ: მე-20 საუკუნის დასაწყისი. პარიზის საროსკიპო, ითვლის ბოლო დღეებს. გრძელი ნაიარევი ერთერთი მეძავის სახეზე — ტრაგიკული ღიმილის მსგავსი. ამ კედლით შემოღობილ დახურულ სამყაროში, გვერდიდან უხილავი, ვითარდება მთელი ცხოვრება: მამაკაცებს უყვარდებათ ან სძუთ, ხოლო ქალები უზიარებენ ერთმანეთ სიხარულს, სევდას, შიშს და საიდუმლოებებს... ფაილი ფორმატი: AVI (XviD) ხარისხი: DVDRip ვიდეო: 1965 kb/s, 720×384 აუდიო: რუსული: AC3, 192 kb/s (2 ch) / ინგლისური: AC3, 256 kb/s (2 ch) ზომა: 2.05 GB The sex of the angels დასახელება: ანგელოზების სექსი ჟანრი: ეროტიული წელი: 2012 პროდიუსერი: ჰავიერ ვილიავერდე ენა: რუსული როლებში: ასტრიდ ბერჟე-ფრისბი,ალვარო სერვანტესი,ლორენს გონსალესი,სონია მენდესი მოკლე შინაარსი: კარლას და ბრუნოს ერთმენთი უყვართ და მეგობრებთან ერთად დროსტარებით ტკბებიან მანამ, სანამ მათ ცხოვრებაში არ გამოჩნდება რეი - მომხიბვლელი და იდუმალი ბიჭი, რომელიც საკუთარი წესებით ცხოვრობს. სიყვარულისა და მეგობრობის ისტორია, ბრეიკდანსის რითმებზე წაშლილი ტრადიზიული საზღვრები და პროვოკაციული რომანტიკული ურთიერთობები... Heruta sukeruta / სილამაზის მახე (2012/HDRip) სახელწოდება: სილამაზის მახე / Heruta sukeruta გამოშვების წელი: 2012 ჟანრი: ფანტასტიკა, თრილერი, დრამა, ეროტიკა ქვეყანა: იაპონია / Cine Bazar, WOWOW Films ხანგძლივობა: 02:06:56 თარგმანი: რუსული (1 ხმა) რეჟისორი: მიკა ნინაგავა როლებში: კაორი მომოი, კიკო მიდუჰარა, ნაო ომორი, ენნ სიუზუკი, ერიკა სოვადზირი, სუსუმი ტერადზიმა, მიზკო ხადარა.. აღწერა: ლილიკო - სუპერ მოდელი და სილამაზის ნამდვილი სიმბოლო. ის გამოუსწორებელი ეგოისტია რომელიც მიჩვეულია მხოლოდ საუკეთესო მონაპოვრებს, მას ყოველთვის ფეხთ-თით ეგებიან მამაკაცები. მაგრამ არავინ არუნდა გაიგოს საიდუმლო რომელსაც ის ინახავს - ის პლასტიკური ქირურგიის ქმნილებაა, წარსულში ბევრჯერ მოქცეული ქირურგის დანის ქვეშ. თუმცა გადის წლები და უამრავი ოპერაციის გვერდითი მოვლენები სულ უბრო მეტად იჩენს თავს რასაც ლილიკო საბოლოო გაგიჟებამდე მიყავს და ულამაზეს ცხოვრება ყველაზე სასტიკი ფინალი ემუქრება. Sex Drive / სექსდრაივი (ქართულად) (2009/GEO/DVDRip) დასახელება: სექსდრაივი ორიგინალური დასახელება: Sex Drive გამოშვების წელი: 2009 გამოშვებულია: აშშ ხანგრძლივობა: 1:49:22 გახმოვანება: ქართული [პროფესიონალური] ჟანრი: ეროტიული, კომედია რეჟისორი: შონ ანდერსი როლებში: ჯეიმს პოლ მარსდენი, სეთ გრინი, ჯოშ ცუკერმანი, ელის გრეჩინი ... ფილმის შესახებ: თვრამეტი წლის უფროსკლასელი იენ ლაფერტი დაიღალა თავისი უფროსი ძმის რექსის დაცინვებისგან, მისი 14 წლის ძმა მსასზე ბევრად წარმატებულია სასიყვარულო ფრონტზე, სამუშაოზეც კი სასადილოში მას ამცერებენ. თან ყველაფერთან ერთად, კოლეჯში ჩაბარების დრო ახლოვდება, მას კი ნამდვილი შეყვარებულიც ჯერ არ ჰყოლია. სიტუაციის გამოსწორების მიზნით ის ინტერნეტში მომხიბვლელ ქერა გოგონას გაიცნობს, რომელიც შთაბეჭდილება რჩება ოცნებობს მასთან შეხვედრაზე. ერთადერთი პრობლემა იმაშია, რომ მასთან შესახვედრად. Without shame / სირცხვილის გარეშე (2012/DVDRip) სახელწოდება: სირცხვილის გარეშე / without shame გამოშვების წელი: 07 მაისი 2012 ჟანრი: მელოდრამა, დრამა, ეროტიული ქვეყანა: პოლონეთი, აქსონ სთუდიო ხანგძლივობა: 1 სთ 20 წთ თარგმანი: პროფესიონალური (მრავალხმიანი) რეჟისორი: ფილიპ მარჩევსკი როლებში: აგენშკა გროჩოვსკა, მაცეი მარჩევსკი, მატეუშ კოსციუკევიჩი, ანა პროჩნიაკი, პაულა ბეკი აღწერა: ფილმი მოგვითხრობს ფსიქიური გადახრის მქონე ბიჭზე რომელსაც მოსწონს თავისი და, ამ ფილმში არის უსაზღვრო ტკივილი ვნება და ღალატი. ფაილი: ფორმატი:AVI ვიდეო:1981 kb/s, 720x304 აუდიო:AC3, 448 kb/s (6 ch) ხარისხი:DVDRip ზომა:1.37 GB Loverboy / დედის ნებიერა (ქართულად/GEO) დასახელება: დედის ნებიერა ორიგინალური დასახელება: Loverboy გამოშვების წელი: 2005 ჟანრი: ეროტიული, დრამა რეჟისორი: კევინ ბაიკონი როლებში: კირა სედვიკი, დომინიკ სქოთ ქეი, კევინ ბეიკონი, მეთ დილონი, ოლივერ პლატი, კემპბელ სკოტი, მარისა ტომეი.. აღწერა: ისტორია იმის შესახებ თუ როგორი მზრუნველი და მოსიყვერულეა დედა შვილის მიმართ მაგრამ ზედმეტმა მზრუნველობამ შეიძლება გამოიწვიოს პრობლემები რომლის თავიდან აცილება ზოგჯერ არცთუისე იოლია. ფილმის შესახებ: გამოშვებულია: აშშ ხანგრძლივობა: 01:19:35 გახმოვანება: ქართული [პროფესიონალური] Bikini Spring Break / ბიკინის მხიარული დღესასწაული (2012/DVDRip) დასახელება: Bikini Spring Break / ბიკინის მხიარული დღესასწაული წელი: 2012 ჟანრი: ეროტიული კომედია ხანგძლივობა: 01:27:35 გახმოვანება: რუსული რეჟისორი: ჯარედ კონი როლებში: რეჩელ ელიგი, ვირჯინია პეტრუჩი, სამანტა სტიუარტი, ჯემი ნოელი, რობერტ კერედინი, ერიკა დიუკი ფილმის შესახებ: პატარა კოლეჯის სტუდენტთა ჯგუფი გადაწყვეტენ რადიკალურად შეცვლონ მათ საქმიანობა, როცა მათი ავტობუსი დაიმტვრევა ადგილ ლაუდერდეილში, არდადეგების დროს... IMDB Raiting: 3.2/10 (423 votes) Big Love / დიდი სიყვარული (2012/DVDRip) დასახელება: Big Love / დიდი სიყვარული წელი: 2012 ჟანრი: დრამა, კრიმინალი, ეროტიკა ხანგრძლივობა: 01:35:26 გახმოვანება: რუსული რეჟისორი: ბარბარა ბიალოვასი როლებში: ანტონ პავლიშკიი, ალეკსანდრა ხამკალო, მატეუშ ბანასიუკი, ლუკაშ ბუგოვსკიი, დობრომბირ დიმენცკიი, ადამ ფერენცი, მაგდალენა მოდზელევსკაია ფილმის შესახებ: 16 წლის სკოლის მოსწავლე ემილიას, ცნობილი მსახიობის ქალიშვილს, უყვარს სიმღერა და ოცნებობს ჩააბაროს კონსერვატორიის ვოკალურ განყოფილებაში. ერთხელაც კლუბში ის შეხვდება მაჩეს, ყოფილი დრამერი და კარგი მძღოლი. ემილიას მალევე შეუყვარდება ის და გადაწყვეტს მასთან ერთად სახლიდან წასვლას. თანთადანობით პირველი სიყვარული გადაიზრდება ძალადობრივ, ყოვლისშთამნთქმელ და საშიშ ვნებად... IMDB Raiting: 4.6/10 (136 votes) The Dreamers / მეოცნებენი (ქართულად) +18_მდე არ უყუროთ დასახელება: The Dreamers / მეოცნებენი +18_მდე არ უყუროთ (ქართულად) წელი: 2003 ჟანრი: ეროტიკული, დრამა ენა: ქართულად როლებში: ევა გრინი, მაიქლ პიტი, ანა ჩენსელორი, ლუი გარელი .. აღწერა : პარიზი, 1968 წელი – სტუდენტების დემონსტრაცია, ქუჩებში ბარიკადები, ჰაერში რევოლუციის სუნი იგრძნობა. მაგრამ სამ ახალგაზრდას – თავისი რეალობა აქვთ, თავის სამყარო – კინოს სამყარო. დღეები და ღამეები ისინი განუწყვეტლივ უყურებენ ფილმებს და სახლიდან არ გადიან... 9 Songs / 9 სიმღერა (ქართულად) (2004/GEO/BDRip 720p) ინფორმაცია ფილმზე: დასახელება: 9 სიმღერა ორიგინალი დასახელება: 9 Songs გამოსვლის წელი: 2004 ჟანრი: ეროტიკული, მუსიკალური, დრამა, მელოდრამა რეჟისორი: მაიკლ უინტერბოტომი როლებში: მარგო სთილი, ხუვ ბუნფორდი, სიან სიარანი, ზე დენდი ვარჰოლსი, კირან ობრაინერი, ელბოუ, ფრენც ფერდინანდი, ბობი გილესპი, ბობ ხარდი, ... ფილმის შესახებ: ახალგაზრდა ამერიკელი ლიზა ჩამოდის ლონდონში სტაჟირებაზე. ერთერთ ადგილობრივ კონცერტზე ის გაიცნობს ინგლისელს მეტს. ორმხრივი გრძნობა გაჩნდება, რომელიც დროსთან ცხოველურ ვნებაში გადაიზრდება. ახალგაზრდა ადამიანები დადიან ცნობილი ჯგუფების კონცერტებზე და სექსით არიან დაკავებულები. ერთ წელსი ლიზა ბრუნდება აშშ–ში, მეტი კი მოგზაურობაში მიდის საიდუმლო კონტინეტზე ანტარქტიდა და გოგონასთან გატარებული დროს იხსენებს... გამომშვები: დიდი ბრიტანეთი - რევოლუშენ ფილმსი ხანგრძლივობა: 1 სთ 6 წთ 59 წმ გახმოვანება: ქართული (პროფესიონალური) [რუსთავი 2] ხარისხი: BDRip 720p AHTapec / Antares (2004/RUS) ინფორმაცია ფილმზე: დასახელება: Antares გამოშვების წელი: 2004 ჟანრი: ეროტიკული,დრამა განხმოვანება: სამოყვარულო (ერთხმიანი) ენა: რუსული ხანგრძლივობა: 1:54:44 რეჟისორი: გეტც სპილმანნი ფილმის შესახებ: ФилbM-пepeплeTeHиe cyдeб Tpex ceMeйHыx пap Ha пpoTяжeHии Tpex HeBepoяTHыx дHeй. Bce oHи жиByT B oбычHoй блoчHoй MHoroэTaжke Ha okpaиHe бoлbшoro ropoдa и пpakTичeckи He зHakoMы Meждy coбoй – Ho Bce ищyT любBи, близocTи и yчacTия. Aлekc и Hиkoлb B paзBoдe, Ho иx пo-пpeжHeMy TяHeT дpyr k дpyry. CoHя диko peBHyeT cBoero Myжa-юrocлaBa Mapko. EBa, BepHaя жeHa и любящaя MaTb, BидиT, kak ee жизHb pyшиTcя B oдHo MrHoBeHbe. ФилbM HaпoлHeH oTkpoBeHHoй эpoTиkoй и ToHkиM пcиxoлorизMoM B пpopиcoBke oTHoшeHий B ceroдHяшHeM Mиpe. The Vampire Diaries (სეზონი 4, სერია 2) (2012/RUS/WEBDLRip) ინფორმაცია სერიალზე: დასახელება: ვამპირის დღიურები ორიგინალი დასახელება: The Vampire Diaries გამოშვების წელი: 2012 ჟანრი: საშინელება, ფენტეზი, დრამა, მელოდრამა რეჟისორი: კრის გრისმერი, ვენდი სტანცლერი, მარკოს სიგა როლებში: ნინა დობრევი, პოლ უესლი, იენ სომელხარდელი, კატერინა გრეხემი, სტივენ პ. მაკუინი, ბენჯამინ ეიერსი, სტივ ბელფორდი, სარა კანინგი, ... სერიალის შესახებ: ელენა - "ოქროს" გოგონაა, ის მიჩვეულია, რომ ბიჭები მის წინაშე მუხლებზე დგებიან. სტეფანი - შავთმიანი, სიმპათიური ბიჭია, რომელიც არასოდეს უყურებს მზეს და თვალებს სათვალეებში მალავს. ის ერთადერთია ვიზეც ელენას შარმი არ მოქმედებს. დეიმონი მისი სექსუალური და სასტიკი ძმაა, რომელმაც მთელი ცხოვრება მიუძღვნა სტეფანის შურისძიებას. ახლა მას ელენა უნდა და ყველაფერზე წავა, რათა მისი სხეული და სული მიიღოს. გამოშვებულია: - CW ხანგრძლივობა: ~ 45 წუთი გახმოვანება: პროფესიონალური (მრავალხმიანი) ფაილი: ფორმატი: AVI ხარისხი: WEBDLRip ვიდეო: AVC, 720x304, 3 921 Kbps, 23.976 fps, 0.177 bit/pixel აუდიო: AC3, 384 Kbps, 6 ch, 48.0 KHz ЗaxBaTчиk 33D / Mi Tao Cheng Shu Shi 33D (2011) DVDRip ინფორმაცია ფილმზე: დასახლება: ЗaxBaTчиk 33D გამოშვების წელი: 2011 ჟანრი: ეროტიული, ფანტაზია, კომედია სტუდია / ქვეყანა: ჰონკონგი, ჩინეთი / My Way ფილმის კომპანია რეჟისორი: Man Kei Chin ხანგრძლივობა: 1:22:15 თარგმანი: ავტორული ერთხმიანი (რუსული) ფილმის შესახებ: B ckopoM бyдyщeM ЗeMля пoдBeprHeTcя aTake иHoплaHeTHыx MoHcTpoB, koTopыe зapaзяT чeлoBeчecTBo, пoчTи пoлHocTbю лишиB ero cпocoбHocTи k oплoдoTBopeHию. B 2046 roдy eдиHcTBeHHaя здopoBaя дeByшka ЗeMли oTпpaBляeTcя B пpoшлoe, B ГoHkoHr 2011 roдa, чToбы HaйTи здopoBoro MyжчиHy, koTopый cMoжeT oплoдoTBopиTb ee. TakoBoй HaxoдиTcя cpaзy жe, Ho BoT бeдa — y Hero yжe ecTb дeByшka ДжиHa, koTopyю oH любиT. A пo cлeдaM rocTbи из бyдyщero yжe идyT иHoплaHeTHыe MoHcTpы. 99 francs / 99 ფრანკი (ქართულად) (2007/GEO/DVDRip) ინფორმაცია ფილმზე: დასახელება: 99 ფრანკი ორიგინალი დასახელება: 99 francs გამოსვლის წელი: 2007 ჟანრი: კომედია ეროტიული რეჟისორი: ჟან კოუნენი როლებში: ჟან დიუჟარდენი, ჟოზელინ კუირვინი, ენტონი ბლასტერი, ნიკოლია მარიე, პატრიკ მილე, ვაინა ჯოკანტე, ელიზა ტოვატი, ... ფილმის შესახებ: ოქტავს მსოფლიოში ვერავინ შეედრება: ის ხომ რეკლამითაა დაკავებული! ეს ის გადაწყვეტს, რა მოგინდებათ თქვენ ხვალ. ოქტავი მუშაობს ყველაზე დიდ სარეკლამო სააგენტოში. მას უამრავი ფული აქვს, ქალები და კოკაინი, მაგრამ, მაინც ის არარის თავისი ცხოვრებით ბოლომდე კმაყოფილი. ოქტავის ცხოვრებას ძირსაფუძვლიანად ორი რამ შეცვლის: რომანი სოფისთან, ყველაზე ლამაზ სააგენთოს თანამშრომელთან, და კრება გიგანტურ რძის ნაწარმის კონცერნში 'მადონი', რომელიც სარეკლამო რგოლთანაა დაკავშირებული. Tinto Brass: Sogno / ტინტო ბრასის ჩანაწერები. ტკბილი სიზმარი (HDRip) დასახელება: Tinto Brass: Sogno / ტინტო ბრასის ჩანაწერები. ტკბილი სიზმარი წელი: 1999 ჟანრი: ეროტიული, მელოდრამა ხანგძლივობა: 01:27:18 გახმოვანება: რუსული (პროფესიონალური) რეჟისორი: ტინტო ბრასი როლებში: სილვია როსი, ალესანდრა ალბერტი, ტინტო ბრას, რობერტო კოლანჯელი, ერიკა საფო, ემანელა ნაი, ანტონიო ზეკილა, ბარბარა ზარატინი, ვიკტორია დი სტეფანო, როსელა სენო, ნინო დ’აგატა, ბინიამი არჯია, მისიმო ალი, ვინჩენცო ვოლერო, ვერუშკა მონჩინი, არსინეტა უნგერეანუ, ფიოელა რუბინო ფილმის შესახებ: ლამაზი ქალი სანაპიროზე იძინებს, სადაც ეროტიული სიზმრები ესიზმრება პიკანტურ მამაკაცებთან შეხვედრებზე... სიზმრები თანდათან რეალობასთან ირევა... Wonbyeokhan Pateuneo / იდეალური მეწყვილე (2011) დასახელება: Wonbyeokhan Pateuneo / იდეალური მეწყვილე წელი: 2011 ჟანრი: დრამა, მელოდრამა, კომედია, ეროტიკა ხანგძლივობა: 02:05:21 გახმოვანება: რუსული რეჟისორი: პაკ ხიონ სუ როლებში: კიმ იონ ხო, კიმ ხიო სონი, კიმ სან ხო, იონ ჩხე ფილმის შესახებ: თქვენს წინაშეა ორი წყვილი, რომელიც აკავშირებთ უფრო ახლო ურთიერთობა, ვიდრე სტუდენტი-მასწავლებელი. ჩზუნ სოკი - ნიჭიერი სცენარისტი, მაგრამ შთაგონებამ დატოვა ის და იგი უკიდურესად საჭიროებს მუზას, რომელიც გაავსებს ვნებით მის ცხოვრებას, ახალი შედევრის გაჩენით. მისი მუზა გახდება იონ ხი - დამწყები მწერალი, სავსე ვნებით, მაგრამ უნიჭობა უბიძგებს გახდეს მუზა... ხი სუკ - ნიჭიერი მზარეული, რომელმაც მოიგონა ახალი კერძები. სამზარეულო იკავებს ყველა მის თავისუფალ დროს. მას ეხმარება ამაში სტუდენტი მინ სუ, რომელსაც არ ტოვებენ ახალი კერძების იდეები. ის ყოველთვის იგონებს რაღაც ახალს


პიემონტი პიემონტი (იტალ. Piemonte) — რეგიონი იტალიის ჩრდილოეთში. მისი ფართობი 25 402 კმ2-ია, მოსახლეობა კი 2010 წლის მონაცემებით დაახლოებით 4,4 მლნ ადამიანს შეადგენს. დედაქალაქია ტურინი. მთავარი ადგილობრივი ენაა პიემონტური. კუენოსა და ტურინის პროვინციებში მდებარე ოქსიტანის ხეობაში ასევე ლაპარაკობენ ოქსიტანურ ენაზე. პიემონტს სამი მხრიდან გარს ალპები არტყავს. ესაზღვრება საფრანგეთსა და შვეიცარიას, ასევე იტალიის შემდეგ რეგიონებს: ლომბარდიას, ლიგურიას, ვალ-დ-აოსტას და ძალიან მცირე საზღვრით ემილია-რომანიას. რეგიონის ტერიტორიის 43,3% მთიანია, 30,3% გორაკ-ბორცვებს უჭირავს, 26,4% კი ვაკეებს. პიემონტი იტალიის რეგიონებს შორის სიდიდით მეორეა, სიცილიის შემდეგ. პიემონტში მდებარეობს პოს ნაყოფიერი ხეობა, აქ განვითარებულია მანქანათმშენებლობის ინდუსტრია (ფიატი). ადმინისტრაციული დაყოფა[რედაქტირება | წყაროს რედაქტირება] პიემონტის რეგიონი ადმინისტრაციულად 8 პროვინციად იყოფა:


source: wikipedia

text: საგარეჯო — ქალაქი საქართველოში, საგარეჯოს მუნიციპალიტეტის ადმინისტრაციული ცენტრი. ქალაქში არის სამრეწველო საწარმოები, ჯანდაცვის, განათლებისა და კულტურის დაწესებულებები. ქალაქში დგას XVIII საუკუნის ძეგლი საგარეჯოს პეტრე-პავლეს ეკლესია. გეოგრაფია მდებარეობს გომბორის ქედის სამხრეთ-დასავლეთ კალთის მთისწინეთში, მდინარე თვალთხევის ნაპირას, თბილის-გურჯაანის საავტომობილო გზაზე. ზღვის დონიდან 770 მ, თბილისიდან 58 კმ რკინიგზით, 48 კმ საავტომობილო გზით. არის ზომიერად თბილი სტეპურიდან ზომიერად ნოტიოზე გარდამავალი ჰავა. იცის ცხელი ზაფხული და ნალექების ორი მინიმუმი წელიწადში. ჰაერის საშუალო წლიური ტემპერატურაა 11 °C წელიწადში; იანვრისა -0,1 °C, ივლისის — 22 °C. აბსოლუტური მინიმუმი -24 °C, აბსოლუტური მაქსიმუმი 38 °C. ნალექები 860 მმ წელიწადში. ისტორია სახელწოდება საგარეჯო მომდინარეობს დავითგარეჯას მონასტრის მამულის — საგარეჯოს — ზოგადი სახელიდან. არქეოლოგიური მონაცემების მიხედვით, ქალაქ საგარეჯოს ტერიტორიაზე ადამიანის ცხოვრების კვალი ძვ. წ. II ათასწლეულიდან შეიმჩნევა. წერილობითი წყაროებით ირკვევა, რომ ქალაქ საგარეჯოს ადრე „თვალი“ ერქვა, იგი ზოგჯერ მოხსენიებულია როგორც „თვალნი“, „თვალ-საგარეჯო“ და „საგარეჯო“. სოფლის სახელწოდებად „თვალი“ ისტორიულ საბუთებში XIX საუკუნიდან ჩნდება. სახელწოდება „თვალნი“ კი მიუთითებს იმაზე, რომ აქ რამდენიმე სოფელი იყო გაერთიანებული, რასაც მატერიალური კულტურის ძეგლების სიმრავლეც მოწმობს. თუმცა ახლა ამ სოფლებს შორის საზღვრები უკვე აღარ გაირჩევა. სახელწოდება „საგარეჯო“ ჩნდება XV საუკუნის შუა წლებიდან. პირველად ეს ტერმინი გარეჯის მონასტრების მფლობელობაში მყოფ სოფლებსა და მამულებზე ვრცელდებოდა. ვახუშტი ბატონიშვილის მიხედვით: „ამან მოიგო სახელი, ოდეს შესწირეს გარეჯის უდაბნოს დაბნები ესე, უწოდეს საგარეჯო“. XVIII საუკუნეში გაჩნდა სახელწოდება „თვალ-საგარეჯო“. რადგანაც სოფელი საგარეჯოს სენიორიაში შედიოდა, ამ ორი სახელის შერწყმა სავსებით გასაგები ხდება. გერმანელი მეცნიერისა და მოგზაურის იოჰან გიულდენშტედტის ცნობით: „კახეთის მხარეს თვალსაგარეჯოს უჭირავს იოტის ქვედა დინება და მთისწინეთის ქვემო ნაწილი და მისი ვაკეები. მასვე ეკუთვნის კედლებით და ციხეებით აღჭურვილი ადგილები: 1. მანავი, ყველაზე განაპირა აღმოსავლეთი ადგილი. 2. ნავთლუღი. 3. მარტყოფი, რომელსაც თვლიან ქალაქად. 4. ნორია. 5. ლოჭინი. 6. ბატორო. 7. სეოლი. 8. მონასტერი ნინოწმინდა. 9. ნანიანი და 10. საგარეჯო, რომელსაც აგრეთვე ქალაქი ჰქვია.“ XIX საუკუნის დასაწყისისათვის სოფლის სახელწოდებას „თვალი“ მთლიანად ჩამოსცილდა და, როგორც დავითგარეჯის კუთვნილ სოფელს, დარჩა სახელი — „საგარეჯო“. საგარეჯომ მრავალჯერ განიცადა მტრის გამანადგურებელი თავდასხმა. XIV საუკუნის ბოლოს, თემურ ლენგის მრავალგზის შემოსევების შედეგად, დავითგარეჯის სამონასტრო ცხოვრება მოიშალა და მისი კუთვნილი სოფლები, მათ შორის თვალიც, ალექსანდრე I-მა მცხეთის საკათალიკოსოს გადასცა. 1741 წელს საგარეჯო ირანელთა მარბიელთა რაზმებმა ააოხრეს. გვიანდელ შუა საუკუნეებში ხშირი იყო ლეკთა თავდასხმები. საგარეჯო, მთელი შუა საუკუნეების მანძილზე და შემდგომაც, მნიშვნელოვანი სტრატეგიულ-ეკონომიკური პუნქტი იყო. აქ გადიოდა თბილისიდან კახეთში მიმავალი სავაჭრო-სატრანზიტო გზა. საგარეჯოზე გადიოდა აგრეთვე უკანამხრის „ცხვრის გზის“ ერთი ტოტი, რომლითაც ფშაველებს, ერწო-თიანელებს და თუშებს ცხვარი შირაქიდან საზაფხულო საძოვრებზე გადაჰყავდათ. XV საუკუნეში გარეკახეთი სამოურავოს წარმოადგენდა. მის მოურავს, რომელიც სამეფო კარის დიდმოხელე იყო, მეფე ნიშნავდა. სამოურავოს ადმინისტრაციული ცენტრი სოფელი თვალი იყო. XVI საუკუნეში ქართლის მეფემ დავით X-მ კახეთის დაკავების მიზნით, ორჯერ ილაშქრა კახეთში. საგარეჯოელებმა მას მხარი დაუჭირეს, რის გამოც, მეფე, მეორედ, ლაშქრობის დროს მცედრიონთან ერთად, სწორედ საგარეჯოში დაბანაკდა. XVII საუკუნეში, შაჰ აბასის ლაშქრობების შედეგად განადგურებული საგარეჯოს აღდგენა XVII საუკუნეშივე, გარეჯის წინამძღვრის ონოფრე მაჭუტაძის ძალისხმევით დაიწყო. XX საუკუნის დასაწყისში საგარეჯოში ცხოვრობდა 80-900 კომლი, უმრავლესობა ქართველები და 70 კომლი სომხები. იყო რეგულარული მიმოსვლა დილიჟანსით თბილისსა და საგარეჯოს შორის. სოფლის ქუჩებს ჰქონდა უსწორმასწორო ხასიათი და გაფანტული განაშენიანება. მოქმედებდა ბაზარი, სასოფლო სამკურნალო, ორკლასიანი სასწავლებელი და კერძო სამრევლო სასწავლებელი. მოსახლეობა მისდევდა მემინდვრეობასა და მევენახეობას. 1929 წელს გახდა გარეკახეთის რაიონის ცენტრი, რომელსაც 1933 წელს ეწოდა საგარეჯოს რაიონი. ქალაქის სტატუსი მიიღო 1962 წელს. საბჭოთა პერიოდში მოქმედებდა რკინიგზის სადგური, მევენახეობის და მეცხოველეობის მეურნეობები, მეფრინველეობის ფაბრიკა, საკონსერვო, ყველ-კარაქის, ღვინის, საშენ მასალათა, ავტო- და საბურავების შემკეთებელი ქარხნები. 2023 წლის სროლა 2023 წლის 19-20 იანვრის ღამეს საცხოვრებელი კორპუსის ერთ–ერთი ბინის აივნიდან 1974 წელს დაბადებულმა ყოფილმა სამხედრომ რამდენიმე გასროლა განახორციელა, რის შედეგადაც მოკლა 4 და დაჭრა კორპუსის ეზოში მყოფი 5 ადამიანი, მოგვიანებით მან ასევე ცეცხლი გაუხსნა ადგილზე გამოძახებულ შინაგან საქმეთა სამინისტროს თანამშრომლებს, რომელთაგანაც ერთ–ერთი დაიღუპა. დემოგრაფია 2014 წლის აღწერის მონაცემებით ქალაქში ცხოვრობს 10 871 ადამიანი. ლიტერატურა გაზეთი მოგზაური N2 გვ. 120-127 — 1901 წ. სქოლიო კახეთის მხარის ქალაქები


text: 12 აგვისტო — გრიგორიანული კალენდრის 224-ე დღე (ნაკიან წლებში – 225-ე დღე). წლის ბოლომდე დარჩენილია 141 დღე. დღის მოვლენები ძვ. წ. 490 : მარათონის ბრძოლაში ათენელებმა სპარსელთა ჯარი დაამარცხეს. ძვ. წ. 30 : მარკუს ანტონიუსის აქციუმის ბრძოლაში დამარცხებით გამწარებულმა კლეოპატრამ თავი მოიკლა. 1121 : დიდგორის ბრძოლა — ქართული არმია დავით აღმაშენებლის მეთაურობით გადამწყვეტ ბრძოლაში ამარცხებს სახელგანთქმულ სელჩუკთა მეთაურ ილღაზს. 1323 : ნეტებორგის შეთანხმება — შვედეთი და ნოვგოროდი საზღვარს ათანხმებენ პირველად. 1851 : ისააკ ზინგერი აპატენტებს საკერავ მანქანას. 1908 : პირველი მოდელი ტ ფორდი გამოდის. 1914 : პირველი მსოფლიო ომი - ბრიტანეთი ომს უცხადებს ავსტრო-უნგრეთს; ბრიტანეთის იმპერიის ქვეყნები ავტომატურად ერთვებიან. 1953 : ბირთვული იარაღი - საბჭოთა ატომური ბომბის პროექტით განხორციელდა პირველი საბჭოთა თერმობირთვული იარაღის - ჯო 4-ის დეტონაცია. 1981 : IBM-მა პირველი პერსონალური კომპიუტერი გამოუშვა. 1992 : კანადა, მექსიკა და აშშ ჩრდილო ამერიკული თავისუფალი ვაჭრობის შეთანხმებაზე (ნაფტა) მოლაპარაკების დასრულებას აცხადებენ. 2000 : რუსეთის წყალქვეშა გემი „კურსკი“ ბარენცის ზღვაში ჩაიძირა. 2008 : ცხინვალის რეგიონისა და აფხაზეთის ოკუპაციისა და რიგი ქალაქების დაბომბვის შემდეგ რუსეთი ფორმალურად წყვეტს სამხედრო მოქმედებებს საქართველოში. 2012 : ლონდონში გაიმართა XXX ზაფხულის ოლიმპიური თამაშების დახურვის ცერემონია. 2014 : ირანელი მათემატიკოსი მარიამ მირზახანი პირველი ქალია, რომელმაც ფილდზის მედალი მიიღო. 2021 : ჰაკაინდე ჰიჩილემა ზამბიის პრეზიდენტად აირჩიეს. 2022 : სალმან რუშდის საჯარო ლექციის დროს თავს დაესხნენ. ამ დღეს დაბადებულნი 1503 : ქრისტიან III — დანიისა და ნორვეგიის მეფე (გ.1559) 1604 : ტოგოკავა იემიცუ — იაპონელი სიოგუნი 1629 : ალექსეი I — რუსეთის იმპერატორი (გ.1676) 1762 : ჯორჯ IV — დიდი ბრიტანეთის მეფე (გ.1830) 1866 : ბენავენტე, ხასიტო — ესპანელი მწერალი, ნობელის პრემიის ლაურეატი 1887 : შრედინგერი, ერვინ — გერმანლი ფიზიკოსი (გ.1961) 1906 : რომანოვი, ალექსეი ნიკოლოზის ძე — რუსეთის ტახტის მემკვიდრე 1927 : როსტროპოვიჩი, მსტისლავ — რუსი ჩელისტი 1928 : ასათიანი, გურამ — ქართველი ლიტერატურათმცოდნე, კრიტიკოსი ამ დღეს გარდაცვლილნი ძვ. წ. 30 : კლეოპატრა VII — ეგვიპტის უკანასკნელი ფარაონი 875 : ლუი II — საღვთო რომის იმპერიის იმპერატორი 1424 : იონგლე — ჩინეთის იმპერატორი 1484 : სიქსტუს IV — რომის პაპი 1674 : ფილიპ დე შამპენი — ფრანგი ფერმწერი (დ. 1602). 1689 : ინოკენტი XI — რომის პაპი (დ.1611) 1827 : ბლეიკი, უილიამ — ინგლისელი პოეტი, მხატვარი და ლითოგრაფი 1865 : ჰუქერი, ვილიამ ჯექსონ — ინგლისელი ბოტანიკოსი 1928 : იანაჩეკი, ლეოშ — ჩეხი კომპოზიტორი (დ.1854) 1955 : მანი, თომას — გერმანელი მწერალი, ნობელის პრემიის ლაურეატი 1955 : სუმნერი, ჯეიმსი — ამერიკელი ქიმიკოსი, ნობელის პრემიის ლაურეატი 1964 : ფლემინგი, იან — ბრიტანელი მწერალი (დ.1908) 1979 : ჩეინი, ერნსტ — ინგლისელი ბიოქიმიკოსი (დ.1906) 1982 : ფონდა, ჰენრი — ამერიკელი მსახიობი 1992 : კეიჯი, ჯონ — ამერიკელი კომპოზიტორი (დ.1912) 1996 : ამბარცუმიანი, ვიქტორ — სომეხი ასტროფიზიკოსი 2004 : სერ ჰოუნსფილდი, გოდფრი — ინგლისელი ელექტრო ინჟინერი და გამომგონებელი, ნობელის პრემიის ლაურეატი 2014 : ლორენ ბეკოლი — ამერიკელი კინოსა და თეატრის მსახიობი (დ. 1924) დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ცოტნე დადიანი შილა, სილოვანე, კრისკენტი, ეპენტი და ანდრონიკე - სამოცდაათთაგანნი იოანე მხედარი ვალენტინე ეპისკოპოსი და სამნი მოწაფენი მისნი - მოწამენი: პროკული, ეფიბი და აპოლონი და მართალი აბუნდი მღვდელმოწამე პოლიქრონიოსი - ბაბილონელი ეპისკოპოსი, პარმენი, ელიმე და ქრისოტელე ხუცესნი, ლუკა და მუკო დიაკონნი, აბდონი და სენისი - სპარსეთის მთავარნი და მოწამენი: ოლიმპიოსი და მაქსიმე გერმანე სოლოვკელის ნაწილთა აღმოყვანება იხილეთ აგრეთვე სხვა თვეები: 0812


რუსეთში ინტერნეტის თავისუფლების შეზღუდვა დაიწყო ეს ყოველივე იმას მიანიშნებს, რომ რუსეთის მთავრობა 40 მილიონი ინტერნეტის მომხმარებელში ახალ პოლიტიკურ საფრთხეს ხედავს და მედიის შედარებით თავისუფალი სახის შეზღუდვაზე იწყებს ზრუნვას. ბოლო ერთი კვირის განმავლობაში რუსი ჰაკერები შესამჩნევად გააქტიურდნენ. მათი არაერთჯერადი შეტევის შედეგად ოპოზიციური ვებ-გვერდები და პოპულარული ბლოგები ერთიმეორეს მიყოლებით რამდენიმე დღით მწყობრიდან გამოვიდა. 8 აპრილს მთელი დღე არ მუშაობდა რუსეთის ყველაზე პოპულარული ოპოზიციური გაზეთის, „ნოვაია გაზეტას“, ვებ-გვერდი. იმავე კვირაში რამდენიმე დღის განმავლობაში არ იხსნებოდა რუსი ბლოგერების მთავარი პლატფორმა, „ლაივ ჯურნალ“, რომლის ხელმომწერებს და აქტიურ მომხმრებლებს შორის თავად პრეზიდენტი მედვედევია. პარალელურად კომუნიკაციების უსაფრთხოების ხელმძღვანელობამ ქვეყანაში „სკაიპის“, „ჰოთმეილის“ და „ჯიმეილის“ მოხმარების საფრთხეზე ისაუბრა და მათი აკრძალვა მოითხოვა. უდავოა ინტერნეტის გადამწყვეტი როლი არაბულ სამყაროში ახალგაზრდა მოსახლეობის პოლიტიკურ გააქტიურებაში და ახლო აღმოსავლეთის და ჩრდილო აფრიკის უკანასკნელი პოლიტიკური მოვლენების განვითარებაში. ექსპერტები და პოლიტიკოსები ერთხმად აღიარებენ ინტერნეტის და კონკრეტულად - სოციალური ქსელების - მზარდ მნიშვნელობას თითქმის ყველა ქვეყნის პოლიტიკურ ძალთა გადანაწილებაში. რუსეთში ინტერნეტის მოხმარება დრამატულად იზრდება. ყოველდღიურად მას 10 ათასი ახალი მომხმარებელი ემატება. ქვეყნის უშიშროებას, როგორც ჩანს, სერიოზული თავსატეხი გაუჩნდა - მედიის ძნელად კონტროლირებადი და თან საკმაოდ პოპულარული სახე. და ეს ყოველივე არჩევნების წინ: საპარლამენტო არჩევნები დეკემბერშია დაგეგმილი, საპრეზიდენტო კი - 2012 წლის მარტში. ანდრეი სოლდატოვი, რომელმაც ახლახან ფეესბეს შესახებ წიგნი გამოსცა, ამბობს, რომ უშიშროების სამსახური სავარაუდოდ ჰაკერების თავდასხმებს გაახშირებს და დეკემბერში, ხმის დათვლის პერიოდში, ოპოზიციურ ვებ-გვერდებს სრულებით დახურავს. „ეს ყოველივე ტექნოლოგიებში ვარჯიშად მეჩვენება: ფეესბე ამ გვერდების გამორთვისთვის ემზადება“, ამბობს ის. იმავე აზრისაა ყოფილი პარლამენტარი ვლადიმერ რიჟკოვი. ის აცხადებს, რომ კრემლი ოპოზიციონერი ბლოგერების გააქტიურებით და მათი პოპულარობის ზრდით ძალზე შეშფოთებულია. თავად რიჟკოვი მოსკოვის ცენტრში კორუფციის საწინააღმდეგო აქციას გეგმავს. მარტის აქციაზე მათ ვებ-გვერდი „ლაივ ჯურნალი“ მთავრობის საწინააღმდეგო პროკლამაციების და ბროშურების გასავრცელებლად გამოიყენეს, რომელთა სათაური იყო: „პუტინი უდრის კორუფციას“. „ლაივ ჯურნალი“ ერთ-ერთ ყველაზე პოპულარულ ბლოგერების ვებ-გვერდია. მას 5 მილიონი ბლოგერი ჰყავს და თვეში 13 მილიონზე მეტი მკითხველი. სწორედ ეს გვერდი გახდა ფეესბეს სამიზნე. კონკრეტულად კი - ალექსეი ნავალნის ბლოგი. ნავალნი რუსეთში ერთ-ერთი ყველაზე პოპულარული ოპოზიციონერი ჟურნალისტია. მისი თვითეული პუბლიკაცია მთავრობაში არსებული კორუფციის მხილებას ეძღვნება და ბევრ მათგანზე გახმაურებული სასამართლო პროცესიც მიმდინარეობს. ნავალნი რუსეთის მმართველ პარტიას თავის ბლოგებში ქურდების და თაღლითების პარტიას უწოდებს. ვებ-გვერდის მენეჯერის, ილია დრონოვის, აზრით, შეტევა ერთ კონკრეტულ ჟურნალისტზე არ განხორციელებულა და მთავრობა მთელი „ლაივ ჯურნალის“ სრულ დახურვას შეეცდება. ოპოზიციონერი ვლადიმერ რიჟკოვის თქმით, ფეესბეში ამ საკითხებს ცალკე განყოფილება კურირებს: „ფეესბეს საიდუმლო განყოფილება აქვს, რომელშიც დაახლოებით 300 ტექნიკოსი მუშაობს. მათი მოვალეობა ინტერნეტის მონიტორინგი და მისი კონტროლია“. გლებ პავლოვსკი, უმრავლესობის მომხრე პოლიტიკური ანალისტი კი ამაზე პასუხობს, რომ ოპოზიციის შიში უსაფუძვლოა. ინტერნეტის მომხმარებელი ახალგაზრდობა ძირითადად პოლიტიკურად აპათიური და პასიურია. ისინი არჩევნებზე ხმის მისაცემადაც კი არ დადიან. საინტერესოა, რომ თავად რუსეთის პრეზიდენტი, დიმიტრი მედვედევი, „ლაივ ჯურნალზე“ არამარტო დარეგისტრირებულია, არამედ მისი ფართო მომხმარებელიც გახლავთ. ახალი ტექნოლოგიების და ინტერნეტის მოყვარულ რუს პრეზიდენტს თავადაც აქვს ბლოგი აღნიშნულ ვებ-გვერდზე. ბეჭდვით მედიაში ძალიან ხშირად ნახავთ მის ფოტოს განუყრელ „აიფედთან“ ერთად. ხუთშაბათს გვერდის აღდგენის შემდეგ პრეზიდენტმა თავის ბლოგზე განაცხადა: „როგორც ვებ-გვერდის აქტიური მომხმარებელი, ვაცხადებ, რომ ეს არალეგიტიმური და აღმაშფოთებელია. „ლაივ ჯურნალის“ სამი დღით დახურვის ფაქტი გამოძიებულ უნდა იქნას“. თუმცა რიჟკოვი საკმაოდ სკეპტიკურად არის პრეზიდენტის პოზიციის მიმართ განწყობილი. მისი თქმით, მედვედევი მხოლოდ ბევრს ლაპარაკობს სიტყვის და ინტერნეტის თავისუფლებაზე, მაგრამ მას ქვეყნის უშიშროების სისტემაზე არანაირი კონტროლი არ აქვს. უწყება პრემიერ-მინისტრ, ვლადიმერ პუტინის, ერთპიროვნულ განკარგულებაშია, ისევე როგორც რუსეთის ყველა დანარჩენი ძალოვანი სტრუქტურა. როგორც ჩანს რუსეთში ტრადიციული ორთაბრძოლა თავისუფლებას და კონტროლს შორის გრძელდება. ოღონდ ამჯერად მან ინტერნეტ-სივრცეში გადაინაცვლა.


text: უკრაინის უმაღლესმა რადამ მინისტრთა ახალი კაბინეტი დაამტკიცა 30 აგვისტო. 2019. 11:11 უკრაინის უმაღლესმა რადამ მინისტრთა ახალი კაბინეტი დაამტკიცა, რომელიც 15 მინისტრითა და პრემიერ-მინისტრის ორი მოადგილითაა წარმოდგენილი. სააგენტო "TASS" -ის ინფორმაციით, მინისტრთა ახალ შემადგენლობას რადას 281 წევრმა დაუჭირა მხარი. მათივე ინფორმაციით, ენერგეტიკისა და ეკოლოგიის სამინისტროები გაერთიანდნენ, ერთმანეთს შეეწყნენ ასევე ეკონომიკისა და სოფლის მეურნეობის, ახალგაზრდობისა და სპორტისა და კულტურის, ვეტერანებისა და არაკონტროლირებადი ტერიტორიების სამინისტროები. ახალ კაბინეტში პოსტებს შეინარჩუნებენ შინაგან საქმეთა მინისტრი არსენ ავაქოვი და ფინანსთა მინისტრი ოქსანა მაკაროვა. ევროპული და ევროატლანტიკურ სტრუქტურებში ინტეგრაციის საკითხებში პრემიერ-მინისტრის მოადგილის თანამდებობა დიმიტრი კულებამ დაიკავა, ციფრული ინფორმაციის საკითხებში პრემიერ-მინისტრის მოადგილე კი მიხაილ ფედოროვი გახდა. მინისტრების სხვა პოსტები კი ასე გადანაწილდა : ტიმოფეი მილოვანოვი - ეკონომიკური განვითარების, ვაჭრობისა და სოფლის მეურნეობის მინისტრი; ალექსეი ორჟელი - გარემოს დაცვისა და ენერგეტიკის მინისტრი; ვლადისლავ კრიკლი - ინფრასტრუქტურის მინისტი; ალენა ბაბაკი - მოსახლეობისა და ტერიტორიების მინისტრი; ანა ნოვოსადი - განათლებისა და მეცნიერების მინისტრი; ზორიანა სკალეცკაია - ჯანდაცვის მინისტრი; ვლადიმერ ბოროდიანსკი - კულტურის, ახალგაზრობისა და სპორტის მინისტრი; იულია სოკოლოვსკაია - სოციალური პოლიტიკის მინისტრი; ოქსანა კოლიადა - ვეტერანების საკითხებისა და არაკონტროლირებადი ტერიტორიების მინისტრი; დენის მალიუშკა - იუსტიციის მინისტრი. უკრაინის უმაღლესმა რადამ საგარეო საქმეთა მინისტრის თანამდებობაზე ვადიმ პრისტაიკო, თავდაცვის მინისტრის პოსტზე კი ანდრეი ზაგორუდნიუკი დაამტკიცა. უკრაინის უმაღლესი რადას მეცხრე მოწვევის შემადგენლობამ, რომელიც 21 ივლისს აირჩიეს, მუშაობა გუშინ დაიწყო. რადამ პრემიერ-მინისტრის თანამდებობაზე ალექსეი გონჩარუკი დაამტკიცა.


საქართველოს პირველი ჩემპიონი – ერეკლე გურჩიანი


სოფლად მცხოვრებ ქალთა როლი მარნეულის ბიუჯეტის დაგეგმვაში – Marneuli FM Monday 27 June 2022 / 17:16 ოქტომბერში გაეროს ეგიდით სოფლად მცხოვრები ქალების საერთაშორისო დღე აღინიშნება. ამ დღესთან დაკავშირებით, შეხვედრა მოეწყო მარნეულის მუნიციპალიტეტის გამგეობაშიც. შეხვედრის ორგანიზება „ქალთა ოთახმა“ უზრუნველყო. სოფლად მცხოვრები ქალების საერთაშორისო დღის აღინიშვნა მარნეულის მუნიციპალიტეტში 2016 წლის ადგილობრივი ბიუჯეტის დაგეგმვის პარალელურად მოხდა. არაერთი ღონისძიების გატარება უხდება მარნეულის „ქალთა ოთახს“, რათა გაიზარდოს ქალთა მონაწილეობისა და ჩართულობის ხარისხი თვითმმართველობის განხორციელებაში. მარნეულის მუნიციპალიტეტი მიმდინარე წელს პირველ სამოქალაქო ბიუჯეტის საპილოტე პროგრამას ახორციელებს და თანამონაწილეობითი ბიუჯეტის სახით ამზადებს 2016 წლის ადგილობრივ ბიუჯეტს. მარნეულის გამგებელი მერაბ თოფჩიშვილი მიმდინარე წლის 15 ნოემბრამდე მარნეულის მუნიციპალიტეტის 2016 წლის ბიუჯეტის პირველადი მონახაზის მუნიციპალიტეტის ვებ-გვერდზე განთავსებას გეგმავს.


source: fineweb

text: ხრტილიანი თევზები (ლათ. Chondrichthyes) — თევზების კლასი. მოიცავს 2 ქვეკლასს: ფირფიტლაყუჩიანებსა და მთლიანთავიანებს. მათი ჩონჩხი ხრტილოვანია (გამაგრება ხდება ხრტილის ჩაკირვით), ქერცლი — პლაკოიდურია. ნაწლავში აქვს სპირალური სარქველი, გულში არტერიული კონუსი. ხრტილიანი თევზების უმრავლესობას აქვს კლოაკა. ფირფიტლაყუჩიანების ქალა ჰიოსტილური, მთლიანთავიანებისა კი — ავტოსტილურია. როგორც ჩანს, ყველა ხრტილიანი თევზების განაყოფიერება შინაგანია. ხრტილიანი თევზები ცოცხლადმშობი ან კვერცხისმდებელია. მათი უმრავლესობა მტაცებელია. ბინადრობენ ზღვაში, მხოლოდ ფირფიტლაყუჩიანების რამდენიმე სახეობა ცხოვრობს მტკნარ წყალში. ნამარხი ხრტილიანი თევზები ცნობილია დევონური პერიოდიდან.


სიახლეების გამოწერა


“მოდით, სატრანსპორტო საშუალებებში დავუთმოთ ადგილი მათ, ვისაც ეს ტრანსპორტი ყველაზე მეტად სჭირდება; მცირე მანძილებზე გადაადგილებისთვის ისევ გამოვიყენოთ საკუთარი ფეხები და ვეცადოთ, რომ ნაკლებად ავიდეთ ტრანსპორტში, თუ ამისი გარდაუვალი საჭიროება არ არის”, – ამის შესახებ დაავადებათა კონტროლის ეროვნული ცენტრის გადამდებ დაავადებათა დეპარტამენტის ხელმძღვანელმა, ხათუნა ზახაშვილმა განაცხადა. მისი თქმით, თბილისის რეალობაში, ყველა სატრანსპორტო საშუალებაში შეუძლებელია მუდმივად იყოს ადამიანების გარკვეული რაოდენობის კონტროლი. „ზოგ ქვეყანაში არის ასეთი რეკომენდაციები, რომ ტრანსპორტში რაც შეიძლება მცირე რაოდენობით იყვნენ ადამიანები, განთავსდნენ ჭადრაკულად და ა.შ. მაგრამ ასეთივე რეკომენდაცია ჰქონდა შვედეთსაც. ეფექტური გამოდგა თუ არა შვედეთის მაგალითის გადმოტანა საქართველოსთვის, ცხადია, რომ არა. ტრანსპორტის გამოყენების წესებს გარკვეულად ვაყენებთ ის ადამიანები, რომლებიც ამ ტრანსპორტით ვმგზავრობთ. თბილისის რეალობაში, ყველა სატრანსპორტო საშუალებაში შეუძლებელია მუდმივად იყოს ადამიანების გარკვეული რაოდენობის კონტროლი. მე ისევ მოვუწოდებ მხოლოდ და მხოლოდ საზოგადოებრივი კონტროლის მექანიზმისკენ, რაც ნიშნავს იმას, რომ მოდით, სატრანსპორტო საშუალებებში დავუთმოთ ადგილი მათ, ვისაც ეს ტრანსპორტი ყველაზე მეტად სჭირდება; მცირე მანძილებზე გადაადგილებისთვის ისევ გამოვიყენოთ საკუთარი ფეხები და ვეცადოთ, რომ ნაკლებად ავიდეთ ტრანსპორტში, თუ ამისი გარდაუვალი საჭიროება არ არის“, – განაცხადა ზახაშვილმა „კორუფცია ისე გაღრმავდა, რომ ქვედა კორუფციასაც ვეღარ ამჩნევენ,“ – ამის შესახებ პოლიტიკური მოძრაობა „ტრიბუნას“ ლიდერმა დავით... strategi marketing კომენტარი “2019-2021 წლებში 2440 დევნილი ოჯახისათვის 152.3 მლნ ლარის საცხოვრებელი კორპუსები შენდება” – მაია ცქიტიშვილი ჩანაწერზე joker 123 კომენტარი “2019-2021 წლებში 2440 დევნილი ოჯახისათვის 152.3 მლნ ლარის საცხოვრებელი კორპუსები შენდება” – მაია ცქიტიშვილი ჩანაწერზე jokerwin123 კომენტარი ექიმების გადაცდომების გაშუქება და პროტესტის გამოხატვა შესაძლოა აიკრძალოს ჩანაწერზე 카지노쿠폰 კომენტარი „ვაკეთებთ იმას, რაც მუნიციპალიტეტისა და ხალხისთვის უკეთესია“ – ექსკლუზიური ინტერვიუ გუბერნატორთან ჩანაწერზე joker123 slot კომენტარი C ჰეპატიტზე სკრინინგი 1.5 მილიონმა ადამიანმა ჩაიტარა ჩანაწერზე


text: კანტაბრია () — ესპანეთის ავტონომიური გაერთიანება და პროვინცია 1981 წლიდან. ჰყავს 39 წევრიანი ასამბლეა. ფართობი – 5,3 ათასი. მოსახლეობა – 500 ათასი. ადმინისტრაციული ცენტრი – სანტანდერი. რესურსები ინტერნეტში Camara de Comercio de Cantabria ესპანეთის პროვინციები ესპანეთის ავტონომიური გაერთიანებები


text: აზია თავისი დახვეწილი სამზარეულოთი არის ცნობილი, მაგრამ შესაძლოა, ზოგიერთ ქვეყანაში მეტად უცნაური კერძი შემოგთავაზონ. არ არის გამორიცხული, რომ მათი გასინჯვის სურვილი არ გაგიჩნდეთ. მსგავსი ამაზრზენი კერძები ევროპაში და აშშ-შიც შეგხვდებათ. ერთ-ერთმა კომპანიამ რძეში ჩამბალი ღორის ტვინის კონსერვების წარმოება დაიწყო.მწარმოებლების თქმით, პროდუქტის გასინჯვით თქვენ აზიური სამზარეულოს მთელს ხიბლს დააგემოვნებთ. ამ კონსერვის 1 ქილა 150 კალორიას, 5 გრამ ცხიმსა და 3500 მილიგრამ ქოლესტერინს შეიცავს, რაც დღიურ ნორმას 1170%-ით აღემატება. თაგვები ღვინოში: ამ ღვინოს ასე აკეთებენ: ბრინჯის ღვინოს 3 დღის მკვდარი თაგვებით ავსებენ და 1 წლით ხუფავენ. კორეაში ეს დელიკატესი მეტად სასარგებლოდ ითვლება. როგორც ამბობენ, თაგვიან ღვინოს ნავთის გემო დაჰკრავს. ბალუტი მოხარშული ბატის კვერცხია, რომლის ნაყოფიც გამოსაჩეკად თითქმის მზად არის. მათ ნისკარტი და ბეწვის საფარიც კი აქვთ. ამ კერძს კამბოჯაში მიირთმევენ. ამბობენ, კერძს განსაკუთრებით ტკაცუნა გემოს ბატის ჩამოუყალიბებელი ხრტილები ანიჭებს. ჰაგისი შოტლანდიის ნაციონალური კერძია. ცხვრის კუჭში მოხარშული გული, ფილტვები და კანი. მოხარშული ცხვრის თავი: ეს დელიკატესი ახლო აღმოსავლეთის ქვეყნებშია გავრცელებული. ასევე ირანსა და ერაყშიც. ყაზახეთში კი მის დანაწევრების პატივს ოჯახის უფროსს ანდობენ. ხაკარლი- ზვიგენის დამპალი ხორცი: ხაკარლი ეს სხვა არაფერია, თუ არა ზვიგენის კარგად დამპალი ხორცი. მას საპირფარეშოს სუნი დაჰკრავს. ვიზუალურად კი ეს კერძი ოთხკუთხედებად დაჭრილ ყველს წააგავს. ხაკარლი 2 სახეობის არსებობს: ზვიგენის დამპალი კუჭის და ზვიგენის დამპალი ქსოვილის. პირველად გასინჯვისას ადამიანებს ცხვირზე ხელის მოჭერას ურჩევენ, რადგან სუნი გემოზე გაცილებით ძლიერია. ისლანდიაში ამ კერძს ახალ წელს მიირთმევენ ხოლმე. მისი ჭამა ვიკინგების სიძლიერესთან ასოცირდება. ლიუტეფისკი: ეს კერძი ნორვეგიასა და შვედეთშია პოპულარული. გამხმარ თევზს კაუსტიკურ სოდაში ალბობენ, შემდეგ რამდენიმე დღის განმავლობაში წყალში. ქიმიური რეაქციის წყალობით, თევზი თითქმის გამჭირვალე ხდება და უსიამოვნო სუნი აქვს. ვირთხა: ადრე პარაგვაიში ვირთხის ხორცს მარტო სანაკჯი, ცოცხალი რვაფეხა კორეაში დელიკატესად ითვლება. რვაფეხას ჭამას თავიდან იწყებენ. ექსტრემალი ადამიანები კი მას ცოცხლად ნაწილ-ნაწილ ჭრიან და ისე მიირთმევენ. შემწვარი გვინეური გოჭი: პერუსა და ბოლივიაში გვინეური, ანუ ზღვის გოჭი რაციონის განუყრელი ნაწილია. ზღვის გოჭის ხორცი ცოტა ქოლესტერინს შეიცავს და გემოთი კურდღელს მოგაგონებთ. კაზუ მარზუ: სარდინიაზე წარმოებული ყველია. კაზუ მარზუ-დამპალ ყველს ნიშავს. ის ცოცხალ მწერებს და მატლებს შეიცავს. მისი ჭამისას თვალების დაცვას გვირჩევენ, რადგან შეიძლება რომელიმე მატლი, ან მწერი თვალში შეგახტეთ. კივიაკი თოლიებთან ერთად დაკეპილი სელაპია. ეს სუბარქტიკულ ქვეყნებში მცხოვრები ხალხის კერძია. თავმოკვეთილ სელაპს იღებენ და მუცელში მკვდარ თოლიებს ატენიან. 7 თვის მანძილზე ყინვაში დამარილებულს ინახავენ, შემდეგ თხრიან და მიირთმევენ. მას დაძველებული ყველის გემო აქვს. შემწვარი ტარანტულები: შეწვამდე მათ შხამიან კბილებს აცლიან. კამბოჯაში შემწვარი ტარანტულები დიდგვაროვნების დელიკატესად ითვლება. მორიელები: აზიურ ბაზარზე ჩვეულებრივი პროდუქტია. მათ არა მარტო აზიაში, ნიუ-იორკის რესტორნებშიც გემრიელად მიირთმევენ. ამსტერდამში მორიელს ქვეშ ყველს უდებენ და სალათის ფურცლებით რთავენ. კალიები კამბოჯაში ერთ-ერთი პოპულარული კერძია. მათ აშშ-შიც ჭამენ შემწვარს და ცხლად. ამბობენ კალიებს სოიოს სოუსი და წითელი წიწაკა ძალიან უხდება. იხილეთ ფოტოგალერეა მომზადებულია topnews.ru-ს მიხედვით. 07:00 / 07-02-2011 ამაზრზენი დელიკატესები


მოვალს ჟამი, და აწვე არს ოდეს ჭეშმარიტი თაყვანის-მცემელნი თაყვანისცემდეს მამასა სულითა და ჭეშმარიტებითა... სულ-არს ღმერთი და თაყვანისმცემელთა მისთა სულითა და ჭეშმარიტებითა თანა-აძს თაყვანისცემა (იოან. დ, კგ, კედ). საყვარელნო ძმანო მართლმადიდებელნო ქრისტიანენო! მე განვიზრახე დღეს თქვენთან მოლაპარაკება იმაზედ, თუ რაი არს სულიერი თაყვანის-ცემა ღვთისა და როგორ უნდა ემსახურებოდეს კაცი ღმერთსა სულითა თვისითა; გარნა ვინაითგან საგანი ესე ფრიად ღრმა და ცნობა მისი მეტად საჭირო და სასარგებლო ჩვენთვის, მივიქცეთ ლოცვითა და ვედრებითა ყოვლადწმიდისა ღვთისმშობლისადმი, რათა შეგვეწიოს და მოგვანიჭოს იგი. ყოვლადწმიდაო დედუფალო ღვთისმშობელო! დღეს ჩვენ ყოველნი შეკრებულ-ვართ წმიდასა ამას სახლსა შენსა, შენდამი შევრდომილნი, შენნი მადიდებელნი და შენგან მომლოდინენი დიდისა წყალობისა, ვინაითგან შენ ხარ წყარო მოწყალებისა და კარი შეწყნარებისა. შენ გევედრებით, მოგვეც ჩვენ გულის-ხმის-ყოფა, განაღე სული ჩვენი, რათა ვისწავლოთ. რა არს სულიერი მსახურება ღვთისა, რათა ვიცოდეთ, თუ როგორ ჯერ-არს თაყვანის-ცემა და სათნო-ყოფა ძისა შენისა, უფლისა ჩვენისა იესო ქრისტესი. დასაწყისად და საფუძვლად აწინდელისა ჩვენისა სიტყვისა აღვიღოთ სიტყვა მაცხოვრისა: სულ-არს ღმერთი და თაყვანის-მცემელთა მისთა სულითა და ჭეშმარიტებითა თანა-აძს თაყვანის-ცემა: ესე იგი ღმერთი არის სული უხილავი და თაყვანისმცემელნი მისნი სულითა და ჭეშმარიტებითა უნდა თაყვანისცემდენ მას. ეს სიტყვა ჰრქვა მაცხოვარმან დედაკაცსა სამარიტელსა, რომელმან ჰკითხა მას: სადა ჯერ-არს თაყვანისცემა ღვთისა. იერუსალიმს, ანუ მთასა მას ზედა, სადაცა სამარიტელთა ჰქონდათ ტაძარი და თაყვანისცემდენ ღმერთსა? იმ ჟამად ურიანი ჰფიქრობდენ, რომელ მხოლოდ იერუსალიმს ჯერ-არს თაყვანისცემა, მსახურება და მსხვერპლის შეწირვა ღვთისადმი; ხოლო სამარიტელნი იყვნენ წინააღმდეგნი ამისა და ემსახურებოდნენ ღმერთსა თვისსა ტაძარსა შინა. გარნა სხვანი ტომნი და ხალხნი იყვნენ კერპთ-მსახურნი, ემსახურებოდნენ მრავალთა ცრუთა ღმერთთა. თაყვანისცემა წარმართთა იყო მხოლოდ ხორციელი. გონება მათი იყო ესოდენ დაბნელებული, რომელ არ იცოდენ მათ უხილავი ღმერთი: იგინი თაყვანსცემდენ რასაცა ჰხედვიდენ თვალითა თვისითა, მზესა ანუ მთვარესა, ანუ ვარსკვლავთა და სხვათა ქმნილებათა ღვთისათა: მსახურებაცა მათი მდგომარეობდა მას შინა, რომელ იგინი შესწირვიდენ რომელთამე მსხვერპლთა. გარნა ოდეს მოვიდა მაცხოვარი ჩვენი ქვეყანასა ზედა, მან გამოგვიცხადა და გვასწავა ჩვენ, რომელ ღმერთი არის სული უხილავი, დაუსრულებელი, ყოვლადშემძლებელი, და, ვინაითგან ღმერთი არის სული უხილავი თაყვანისცემა და მსახურებაცა მისი უნდა იყოს სულიერი. ესე იგი კაცი უნდა ემსახურებოდეს და ადიდებდეს ღმერთსა კეთილითა თვისითა სულითა, სიმართლითა, ჭეშმარიტებითა. კეთილითა ხასიათითა და ყოფაქცევითა. ვისაც ყოველთვის ახსოვს, რომელ ღმერთი ყოველგან არს, ყოველსა მისსა საქმესა ჰხედავს, ყოველსა მისსა სიტყვასა ისმენს, ყოველსა მისსა სურვილსა და განზრახვასა გამოსცდის; ვისაც ახსოვს ესენი და შიში აქვს, რომ არ განარისხოს ცუდითა თვისითა საქმითა, ანუ ჰაზრითა, ანუ ყოფა-ქცევითა უხილავი და ყოველგან მყოფი ღმერთი. იგი არის ჭეშმარიტი თაყვანის-მცემელი ღვთისა. გარნა ჩვენ, სამწუხაროდ, გვაკლია სულიერი თაყვანისცემა ღვთისა; ჩვენ უმეტესად იმას ვცდილობთ, რომ ხორციელათ ვემსახუროთ ღმერთსა, ხოლო სულიერი მსახურება და თაყვანისცემა ღვთისა გვავიწყდება. დასამტკიცებლად ამისა წარმოვადგენ რაოდენსამე მაგალითსა: რომელსა მცნებასა, ანუ რომელსა ღვთის მსახურებასა ვასრულებთ ჩვენ ყოველნი უმეტესად და დაურღვევლად? მარხვის შენახვასა. ხომ არ შეიძლება, რომ ვინმე მარხვაში ხორცი სჭამოს: ხომ საშინელ სირცხვილად მიაჩნიათ სოფელში, ვინც ხორცსა სჭამს მარხვაში? ხომ განიკითხვენ და შეარცხვენენ მას, ვინც გაჰბედავს მარხვის დარღვევასა. ოთხშაბათს და პარასკევს, არა თუ ხორცის ჭამა მიაჩნიათ ცოდვათ, არამედ თითქმის თევზსაც არა სჭამენ მრავალნი. ერთი სიტყვით, ეს მცნება მაგრად გვიჭირავს და ძნელად დავარღვევთ. გარნა რას ვხედავთ? იმავე დღეს, როდესაც შენ გეშინიან და ძლიერ გახსოვს რომ ხორცის ჭამა არ შეიძლებაო, ადვილად იტყვი სიცრუესა და მოატყუებ შენს მოყვასსა; იქმნება კიდეც წაეჩხუბო და სცემო ვისმე, იქმნება კიდეც წაართვა ვისმე რაიმე. ერთი სიტყვით, მრავალ სხვა ცოდვას იქმ, და სინიდისი არ გაწუხებს შენ რა არის ეს? შეიძლება ასრე მსახურება ღვთისა? ღმერთი ითხოვს შენგან კეთილსა საქმესა, სიმართლესა და სათნოებასა, შენ მიუძღვნი მას საჭმლის გამოცვლასა. სულითა და ჭეშმარიტებითა უნდა ემსახურებოდე ღმერთსა და შენ ემსახურები მუცლითა შენითა. რა დიდი სათნოება არის და რა დიდი ღვთის მსახურება არის, რომ ნაცვლად ხორცისა, შენ სჭამო ერთს ანუ ორს დღეს ლობიო, ანუ სხვა სამარხვო საჭმელი! ეს ფრიად ადვილია, ეს ძნელი არ არის, ამას ყოველი კაცი იქმს; დიდი სათნოება და მოღვაწება ის იქმნება, როდესაც შენ გასწმენდ გულსა შენსა ცოდვათაგან და ემსახურები ღმერთსა სიმართლითა და კეთილითა ყოფაქცევითა. გარნა მისთვის კი არ გეტყვი ამას, რომ მარხვა აღარ შეინახო; არამედ მისთვის, რომელ უკეთუ ამ მცირე საქმეს და უკანასკნელს მცნებას ისრე მტკიცედ ინახავენ, რაც უმაღლესი მცნება არის და უსაჭიროესი, ის უმტკიცესად უნდა შეინახო. მარხვა თავის თავათ არაფერი არის, უკეთუ არა შეერთებულ-არს სხვათა სათნოებათა თანა. შენ მარხულობ და სიცრუის ლაპარაკს და შურისძიებას არ ერიდები? არაფერი სარგებლობა არ გაქვს, არამედ უარესათ სცოდავ. მისთვის, რომ გგონია, ვითომც მარხვის შენახვით სხვა ცოდვას დაჰფარავ. თუ სიცრუის ლაპარაკი გიყვარს და ცილის-წამება, მომეცი პირობა, რომელ ამიერითგან ერთი სიცრუე აღარა სთქვა, და მაშინ ექმნება პატივი და ღირსება შენს ხორცის უჭმელობას; ან იქმნება შენ გულფიცხელი ხარ, ხშირად ეჩხუბები შენთა მეზობელთა, ხშირად აწუხებ და აიწროებ შენთა მონათესავეთა; მომეც პირობა, რომ ამიერითგან შენ იქმნები მშვიდ და არავის შეაწუხებ, და მაშინ მოვიწონებ შენსა მარხულობასა. დარწმუნებულ-იყავ, რომ ღმერთს უმეტესად იამება შენი სიმშვიდე და კეთილი ყოფა-ქცევა, ვიდრე შენი მარხვის შენახვა. მეორე მაგალითი ისმინეთ. ხომ გაგიგონიათ და იცით, თუ ვითარი დიდი ღვთის მცნება არის ძეთა თვისთა კეთილად აღზრდა და შვილთათვის დედ-მამის პატივისცემა და შენახვა. საღვთო წერილი მრავალ-გზის და მრავალფერად ასწავლის, თუ ვითარითა შიშითა და ერთგულებითა მშობელნი უნდა ჰზრდიდნენ შვილთა თვისთა, თუ ვითარ იგინი ცდილობდენ, რომ შვილნი მათნი გამოვიდენ კეთილნი ქრისტიანენი, ღვთის-მსახურნი და ჭეშმარიტებით თაყვანისმცემელნი ღვთისა: ეგრეთვე შვილნი როგორ უნდა პატივსცემდენ მშობელთა თვისთა, ემორჩილებოდენ, ინახავდენ, უვლიდენ. ერთი სიტყვით, ამაზე უკეთესი ღვთისმსახურება და სულიერი თაყვანისცემა ქვეყანაზედ არ იქმნება, როდესაც მშობელნი კეთილად ჰზრდიან ძეთა თვისთა და ძენი პატივცემენ და ემორჩილებიან მშობელთა თვისთა; გარნა რას ვხედავ მე აქ, ამ მონასტერში: განმავლობასა შინა ხუთისა ანუ ექვსისა დღისასა მრავალნი მოვიდნენ ჩემთან მოჩივარნი, რომელთაგან ზოგი უჩივოდა შვილთა თვისთა, რომელ იგინი არ ემორჩილებიან მათ, პატივს არა სცემენ ჰსურსთ განყოფა მათგან და წარსვლა თვისათ; სხვანი უჩიოდენ დედ-მამათა თვისთა; იყვნენ ზოგნი, რომელნი ამბობდენ, რომ არ ჰსურთ შენახვა მშობელთა თვისთა. ერთი სიტყვით, დავინახე მე, თუ ვითარ დარღვეულ-არს საღმრთო ესე კავშირი მამა-შვილობასა შორის მრავალთა დედმამა-შვილთა? დავინახე, რომელ, როგორც გამოიზრდებიან ზოგნი შვილნი და ცოლს შეირთავენ, მაშინვე მოსძულდებათ დედ-მამასთან ცხოვრება და ყოფნა; დავინახე, რომელ ზოგიერთნი უღმერთონი შვილნი ჰცდილობენ, რომელ დედ-მამა თვისი აშალონ და წაკიდონ სხვათა შვილთა თანა იმ გაზრახვით, რომ მხოლოდ მათ დაშთეს სამკვიდრებელი მშობელთაგან; დავინახე, რომ სხვათა, რომელთამე უღმრთოთა შვილთა ესოდენ დავიწყებიათ ღმერთი და მცნება მისი, რომელ ემძიმებათ და კიდეც სძულსთ შენახვა მოხუცებულთა მშობელთა თვისთა, ხოლო იმავე დროს, როდესაც ამისთანა საშინელს უსჯულოებას იქმონან, მარხვის დარღვევა ეძნელებათ და მარხვის დღეს ხორცს არა სჭამენ. ღმერთო, რა საშინლად დაბნელებულ-არს გონება ჩვენი! პირველსა და უმთავრესსა მცნებასა ვარღვევთ და ნაცვლად მისა ვასრულებთ უმცირესსა და უკანასკნელსა მცნებასა! პატივ-ეც მამასა შენსა და დედასა შენსა, რათა კეთილი გეყოს შენ და დღეგრძელ იყო ქვეყანასა ზედა. ეს მცნება მოგვცა თვით უფალმან ღმერთმან; ამ დიდს და უსაჭიროესს მცნებას ვარღვევთ ადვილად, და რაც ესოდენ საჭირო არ არის, იმას ვასრულებთ. ეს არის ღვთისმსახურება? ეს არის სულიერი თაყვანისცემა ღვთისა? გარნა სხვანიცა მრავალნი მაგალითნი და ჩვეულებანი ჩვენნი ამტკიცებენ, თუ ვითარ შორს ვართ ჩვენ სულიერისა თაყვანისცემისაგან; გარნა ვინაითგან განგრძელდა სიტყვა ჩვენი, აღარ მოვიყვან დღეს სხვათა მაგალითთა; მხოლოდ, უკანასკნელ, გლოცავ თქვენ, ძმანო ჩემნო, გახსოვდესთ მტკიცედ, რომ ღმერთი არს სული უხილავი და სულიერი მსახურება და თაყვანისცემა ჯარ-არს მისდა, ხოლო სულიერი თაყვანისცემა არის კეთილი ყოფაქცევა, სიმართლით და სიწმიდით ცხოვრება. ამინ.